Tri razloga zašto je Meridianbet najpoželjniji poslodavac u Srbiji : Nadlanu.com\nTri razloga zašto je Meridianbet najpoželjniji poslodavac u Srbiji\nObjavljeno 18. mar 2021. / 12:00:37\nDve decenije liderskog statusa na tržištu igara na sreću – tek početak!\nKompanija Meridian, poznata kao lider u igrama na sreću u zemlji i regionu, ove godine slavi 20 godina postojanja i uspešnog poslovanja. Ovo je priča o tržišnoj dominaciji domaćeg brenda koji sa velikim uspehom Srbiju predstavlja na 30 tržišta Evrope i sveta.\nMeridian – najveći humanitarac u Srbiji\nVeć godinu dana zaposleni u kompaniji Meridian svakodnevno obilaze čitavu Srbiju, ali i region i pomažu sugrađanima u nevolji – pre svega lekarima i medicinskim sestrama, ali i udruženjima građana, kulturnim ustanovama, amaterskim sportskim savezima i klubovima, darovitim studentima. U narednom periodu sledi još veći broj projekata iz oblasti društvene odgovornosti, kao i početak rada humanitarne fondacije "Od srca sa ljubavlju".\nProjekat "Moj prvi posao"\nKompanija Meridian je već od prvog naleta krize posebnu brigu vodila o dobrobiti zaposlenih. Usred velike krize 2020, Meridian za celih 30% povećava broj novozaposlenih u Srbiji u odnosu na posmatrani period 2019. Angažovani su domaći mladi stručnjaci, najčešće svršeni studenti, koji razvijaju globalno najkonkurentnija rešenja u oblasti veštačke inteligencije, big data, dizajna video i slot igara, digitalnog marketinga. Veliko nam je zadovoljstvo da najavimo naš novi projekat "Moj prvi posao" gde ćemo, u saradnji sa domaćim visokoškolskim ustanovama, ponudimo zaposlenje najboljim svršenim studentima.\nUbedljivo najveća ponuda na tržištu\nSamo od početka pandemije, Meridian je uspešno lansirao čak 20 novih proizvoda, čime je "cementiran" liderski status kompanije u pogledu ponude dostupne igračima – reč je o ubedljivo najvećem broju mečeva i kvota za standardno i uživo klađenje, na sportske, ali i kulturne i političke događaje u Srbiji, regionu i svetu. Osim novih igara, predstoje i ozbiljne investicije u unapređenje loyalty sistema i bonusa.\nUvek uz svoju zajednicu - kompanija Meridian!\ndruštvena odgovornostitkompanija meridianmeridian posaosoftveristipendijestipendije za studentetehnologijetop_sliderzaposlenje\nMeridian ubedljivo najbolja kompanija…svaka im cast.\nNisu bez razloga lider na tržištu! 👏\nFalkao says pre 1 godina\nKompanija koja je imala najviše humanitarnih akcija\nLena says pre 1 godina\nDa su uskocili za pomoc kad je najvise trebalo,niko ne moze da ospori.Lepo od njih\nVerovatno su im i plate jake s obzirom na obrt novca!\nAstek says pre 1 godina\nJesu popularni,zato ih i mrze😆\nInstitucija za sve u Srbiju .kamo lepe sreće da su svi kao Meridian\nZofa says pre 1 godina\nMeridian je najbolja i najjaca kompanija,i to iznova potvrdjuju.\nSomi says pre 1 godina\nBravo,sve pohvale za Meridian..pogotovu za ogroman broj humanitarnih akcija koje su organizovali.\nDambo says pre 1 godina\nGde god je pomoc bila potrebna,tu je bio Meridian..ispratio sam neke njihove akcije,i jedno veliko bravo za kompaniju!\nDzoker says pre 1 godina\nSvako bi pozeleo da bude daeo velike, jake i stabilne kompanije koja izmedju svega ostalog ima ogromnu drustvenu odgovornost\nSuper funkcionise te i radite vidi se da ste svetska kompanija sa kvalitetni timom\nMeridian je najveca humanitarna kompanija za koju sam ja cuo.. Pomogli su mnogima kad je najpotrebnije


Preporuka: 2100 / Link / Replika: 93 / Molimo vas da se ulogujete ili registrujete da biste mogli da šaljete komentare.\nPreporuka: 4899 / Link / Molimo vas da se ulogujete ili registrujete da biste mogli da šaljete komentare.\nPreporuka: 4500 / Link / Molimo vas da se ulogujete ili registrujete da biste mogli da šaljete komentare.\nPreporuka: 3800 / Link / Molimo vas da se ulogujete ili registrujete da biste mogli da šaljete komentare.\nPreporuka: 3300 / Link / Molimo vas da se ulogujete ili registrujete da biste mogli da šaljete komentare.\nPreporuka: 1500 / Link / Replika: 3 / Molimo vas da se ulogujete ili registrujete da biste mogli da šaljete komentare.\nPreporuka: 900 / Link / Replika: 6 / Molimo vas da se ulogujete ili registrujete da biste mogli da šaljete komentare.


Sarajevo /Autobuska stanica: Krpljenje postojećeg ili gradnja novog objekta / Radio Sarajevo\nSarajevo / Autobuska stanica: Krpljenje postojećeg ili gradnja novog objekta\n05. 06. 2017. u 20:33:00 J. M.\nAutobuska stanica u Sarajevu je jedan od simbola glavnoga grada BiH, međutim i objekt koji, i pored brojnih unapređenja, neminovno nagriza zub vremena.\nIako za putnike namjernike dolazak na aerodrom, željezničku ili autobusku stanicu predstavlja prvi susret s nekim gradom, Autobuska stanica u Sarajevu nije nešto što će na njih ostaviti dojam lijepoga grada.\nObjekti poput ovog imaju ogroman značaj u infrastrukturi svakoga grada i predstavljaju jednu od glavnih karika u normalnom odvijanju saobraćaja.\n"Ne možemo pobjeći od činjenice da je Autobuska stanica u Sarajevu otvorena još 6. aprila 1968. Iako je nedavno proslavila 51. rođendan, to je i dalje najznačajnija autobuska stanica u BiH, s 500 do 800 odlazaka i dolazaka svakog dana", kazao je za Radiosarajevo.ba Jasmin Osmanović, šef autobuskih stanica Centrotransa.\nNormalno funkcioniranje sarajevske autobuske stanice ne ugrožava samo starost kompleksa.\n"Poseban problem je to što je Autobuska stanica, onda kad je napravljena, bila na periferiji, a sada je širenjem Sarajeva ušla skoro u centar grada. To je dovelo do problema komunikacijske povezanosti s glavnom saobraćajnicom, teškog manevriranja autobusa. Dodatno, nema sigurnog prijelaza pa pješaci haotično prelaze cestu iz pravca Studentskog kampusa, dok neregulirani semafori usporavaju izlazak autobusa i drugih vozila na Put života", objašnjava Osmanović.\nNaš sagovornik dodaje da zaposlenici Autobuske stanice ulažu ogromne napore kako bi putnicima pružili kvalitetnu uslugu.\n"Činimo sve što možemo da stanicu održimo urednom i funkcionalnom, dodajemo nove sadržaje. Nažalost, ovo je toliko star objekt da svaki novi građevinski zahvat i uklanjanje nedostataka odudara od ostatka kompleksa i predstavlja neku vrstu 'anomalije'. Sve ove probleme nemoguće je riješiti bez gradnje kompletno nove autobuske stanice", istaknuo je Osmanović.\nInformaciju o gradnji nove autobuske stanice potražili smo u kompaniji Centrotrans-Eurolines.\n"Nažalost, nema nikakvih novih informacija o gradnji nove Autobuske stanice. Postoji projekt stanice i pratećih objekata, poput hotela, međutim, riječ je o prevelikom zalogaju koji naša kompanija, barem u ovom trenutku, ne može realizirati. U proteklom periodu imali smo prioritetnijih stvari za normalno poslovanje kompanije poput saniranja šteta od poplave, nabavke novih autobusa, završetka započete stanice u Fojnici", rekla je za naš portal Aida Prolaz, glasnogovornica kompanije Centrotrans-Eurolines.\nTagovi: Sarajevo autobus željeznička stanica\nSarajevo / Uspješna poslovna godina: Još pet novih autobusa u voznom parku Centrotransa\nKS / Centrotrans: Od ponedjeljka autobuska linija Aerodrom - Bentbaša\nSarajevo / Centrotrans: Elektronska naplata karata, komercijala jeftinija do 25 posto


UNICEF: Crnoj Gori preti epidemija malih boginja\nIncident na sahrani princa Filipa\nZa sreću je potrebno samo ovih 5 uslova\nZemljina magnetna anomalija ima – vanzemaljski uzrok?\nFarba za kosu vam se brzo ispira, većina pravi ove 4 greške\nTanjug 6. marta 2021. 20:37\nPODGORICA – U Crnoj Gori postoji opasnost od izbijanja epidemije malih boginja zbog sve manje vakcinisane dece MMR vakcinom, istakao je šef predstavništva UNICEF-a u Crnoj Gori Huan Santander.\n„Kriza izazvana korona virusom danas predstavlja najveću pretnju za decu u Crnoj Gori. Ona je negativno uticala na svaki aspekt života najmlađih i dramatično otežala njihov pristup kvalitetnim zdravstvenim uslugama, finansijskoj sigurnosti njihovih porodica, pouzdanom kvalitetnom obrazovanju i zaštiti od svih oblika nasilja“, upozorio je Santander za Novu M.\nNaročitu zabrinutost, kako je istakao Santander, izaziva podatak da je prošle godine svega 20 odsto, tj. tek svako peto dete rođeno 2019. godine, primilo MMR vakcinu protiv malih boginja, zaušaka i rubeole, a da bi bili zaštićeni potrebno je da se vakciniše 95 odsto.\n“To znači da kriza izazvana korona virusom može dovesti do ponovne pojave bolesti od kojih deca mogu ozbiljno da obole, koje na njih mogu da imaju dugoročne negativne posledice, pa čak dovedu i do smrtnog ishoda. MMR vakcina se potpuno bezbedno koristi širom sveta već nekoliko decenija, i kao takva ona predstavlja javno-zdravstvenu intervenciju koja spasava živote i koja je dostupna u Crnoj Gori. Iz ovog razloga, UNICEF apeluje na roditelje i domove zdravlja da u najkraćem roku ulože zajednički napor kako bi se hitno povećao broj dece koja su primila MMR vakcinu”, rekao je Santander.\nGradjani Sarajeva traže smenu Vlade Federacije, dali rok do 30. aprila…\nOd ponedeljka u Grčkoj obavezni kućni testovi za zaposlene\nGradjani Sarajeva traže smenu Vlade Federacije, dali rok do…\nSA: Protest jer nisu nabavljene vakcine\nUđe čovek u mesaru i kaže:\n- Imate teleću glavu?\nA mesar mu odgovori:\n- Ma ne, ja se samo tako češljam.


Dobro se odmoriti i ne potrošiti mnogo, to je prva asocijacija na letovanje u Bugarskoj. Široke plaže, ukusna domaća hrana, gostoljubivost lokalnog stanovništva i jeftin šoping ono je što možete očekivati u skoro svim letovalištima Bugarske.\nMirna i čista voda, veoma slična jadranskoj, ali nešto manjeg saliniteta, plave boje sa dnom koje se postepeno spušta ka dubini, su glavne karakteristike Crnog Mora. Bugarska je odavno postala atraktivna turistička destinacija za goste iz cele Evrope, a poslednjih godina zbog bogatstva mineralnih izvora koji imaju lekovita svojstva i nalaze se upravo u poznatim bugarskim letovalištima sve više ulaže u razvoj balneologije. Iz godine u godinu, turistička ponuda bugarskih letovališta sve sve više unapređuje, grade se novi hoteli sa vrhunskom uslugom i raznovrsnim sadržajima koji po kvalitetu ne zaostaju za ostalim evropskim lepovalištima.\nLeta nisu sparna u poređenju sa drugim turističkim zemljama. Pa iako sezona traje od juna do septembra, idealno vreme za posetu Bugarskoj je jul i avgust. Najčešće se u Bugarsku putuje autobusom ili sopstvenim prevozo, ali postoji i mogućnost avio prevoza, pa čak i železničkog za one koji to vole.


Sjednica Doma naroda Parlamenta FBiH prekinuta, nastavak 3. aprila - Klix.ba\n20.3.2014. u 16:58\nDanašnja sjednica Doma naroda Federalnog parlamenta u Sarajevu prekinuta je, a na njoj, između ostalog, usvojen Nacrt zakona o izmjenama i dopunama Zakona o registraciji poslovnih subjekata u Federaciji BiH.\nPredloženim zakonskim rješenjem predviđa se pojednostavljenje procedure upisa privrednih subjekata u sudski registar, čime se otklanjaju postojeće administrativne prepreke koje su u znatnoj mjeri otežavale dolazak novih privrednih investicija u Federaciju BiH.\nBudući da Zakon o izmjenama i dopunama Zakona o privrednim društvima tretira pitanje podružnica stranih privrednih društava, nužno je bilo usvojiti predložene izmjene i dopune iz razloga što je jedna od funkcija Zakona o registraciji poslovnih subjekata odgovarajuća provedba materijalnih odredbi Zakona o privrednim društvima.\nImajući u vidu zacrtane ciljeve Vlade Federacije BiH, te značaj postupka registracije u razvoju ekonomije i postizanju napretka i ispunjavanju zahtjeva vezanih za proces približavanja Europskoj uniji, revizija i izmjene postojećeg Zakona su identificirane kao jedan od preduvjeta obuhvaćenih Stand by aranžmanom s Međunarodnim monetarnim fondom.\nTakođer, ovaj zakon predstavlja i jedan od elemenata matrice za pregovore o novom zajmu Svjetske banke vezanog za proračunsku podršku unaprjeđenju razvojnih politika u BiH. Naglasak je, u oba slučaja, stavljen na poslovno okruženje, pri čemu je cilj privlačenje što većeg broja domaćih i inozemnih investicija.\nUsvojene su, također, i izmjene i dopune Zakona o sjemenu i sadnom materijalu poljoprivrednog bilja, te izmjene Zakona o utvrđivanju i načinu izmirenja unutrašnjih obaveza Federacije BiH.\nDelegati Doma naroda danas nisu usvojili Nacrt zakona o izmjenama i dopunama Zakona o ministarskim vladinim i drugim imenovanjima Federacije BiH, kao i Nacrt zakona o izmjenama i dopunama Zakona o unutrašnjoj trgovini.\nNastavak sjednice Doma naroda Federalnog parlamenta planiran je za 3. april.\nObama objavio nove sankcije protiv Rusije\n20.03.2014. u 17:02\n20.03.2014. u 16:33


Crna hronika / Argentina, Božidar Božo Ratković\nNa paketima kokaina pronađene su slike čuvenog kriminalca Al Caponea i meksičkog narko-bossa Nemecija Ruben Osegvere Servantes, zvanog El Mencho.\nKako prenosi lokalni argentinski portal TN.com.ar, Ratkovića su policijski inspektori pratili devet mjeseci, a uhapšen je kad je pokušao da iz Argentine pobjegne u Boliviju. Osim njemu, lisice na ruke stavljene su i njegovom prvom saradniku, navodno državljaninu Srbije, Draganu R, pripadnicima klana, ali i advokatu.\n“Ratković nije znao da je na meti argentinske policije, koja je mjesecima pratila njegovu grupu i utvrdila da ovaj ogranak balkanskog kartela posluje najmanje godinu i po dana.\nVjeruje se da je on drogu slao iz Južne Amerike u Evropu, a u aprilu ove godine izvedena je spektakularna akcija”, prenosi taj medij.\n“Brod sa 165 kilograma kokaina krenuo je iz Argentine, a kad je pristao na Tenerifama, na njega su se ukrcali policajci.\nU označenom kontejneru pronašli su cigle kokaina, unutar plavih vrećica na kojima su bili portreti Al Kaponea i El Mencha, šefa meksičkog kartela.”\n“Čovjek sa 1.000 lica i identiteta”\nIstražitelji su tada saznali da je Božidar Ratković rođen 6. januara 1966. godine na Trebinju, ali je koristio identitet Gorana Simića s datumom rođenja 14. oktobar 1968. godine, sa pasošem broj 3012331, s kojim je nekoliko puta putovao u Kolumbiju, Brazil i druge zemlje, prenose mediji.\n“Kad je uhapšen u Brazilu, koristio je nadimak Doktor i lažno ime Slobodan Njegić, pod kojim je čak i bio zatvoren u jednom zatvoru, sve dok analize otisaka nisu pokazale da mu je stvarno ime Božidar Ratković.”\nKako mediji pišu, Ratković je jedno vrijeme stanovao u luksuznoj vili, vozio je najskuplje automobile, a smatralo se da je opasan kriminalac koji ima veze sa evropskom mafijom. U posljednjem hapšenju Ratković je koristio ime Jefferson Do Carmo Perreira.\n“Ratkoviću su lisice na ruke stavljene u kamionu kojim je pokušavao da pređe granicu s Bolivijom, dok je Dragan R. uhapšen u jednoj vili”, navode mediji.\nOsim kokaina, zaplijenjeno je i 1,2 kilograma marihuane i 575 pupoljaka, 312.882 dolara, 1.091.285 pezosa, četiri kamiona, dva automobila, motocikl, kvad, oružje, mobilni telefoni… Interesantno je da je pronađen i poster Al Paćina iz filma “Scarface”, u kome on glumi narko-bosa.\nRobijao ranije zbog droge\n“On je navodno učestvovao u ratu u bivšoj Jugoslaviji, a spekuliše se da je bio pripadnik obavještajnih službi. Optužen je zbog ubistva italijanskog policajca, pa se zbog toga nalazi na Interpolovoj crvenoj potjernici, a traže ga italijansko i brazilsko pravosuđe.\nU Argentini je robijao četiri godine zbog šverca narkotika, a špekuliše se i da je ovdje imao jake veze s lokalnim trgovcima, ali i izvijesnom Kolumbijkom Monikom Lilijanom Gutijeres Valensijom”, navode mediji.\n“Bosanski narko-boss”, kako su ga prozvali, s robije je izašao u jeku pandemije koronavirusa, 2020. godine.\n“Tada je napravio baze u Boliviji i Brazilu, a da bi putovao po Južnoj Americi, koristio je lažni brazilski pasoš.\nZbog toga službe nisu mogle da mu uđu u trag, ali su zato registrovale njegovu desnu ruku Dragana R”, pišu mediji.\nKako mediji navode, baza balkanskog kartela u Argentini nalazila se u gradu Zarateu, odakle su brodovi s kokainom isplovljavali u Evropu. U Brazilu je Ratkovićeva organizacija imala bazu u gradu Florianopolisu.\n“Oni su teretnim ili turističkim brodovima kokain koji su nabavljali u Boliviji slali u Evropu i Južnu Afriku”, pišu mediji.\nNa čelu balkanskog kartela, jedne od najvećih narko-bandi, nalazi se misteriozni Edin Gačanin, zvani Tito, poreklom također iz Bosne i Hercegovine, koji navodno poslom rukovodi iz Dubaija.\nProteklih godina zbog pripadnosti balkanskom kartelu uhapšeno je više srbijanskih državljana, a u velikoj akciji “Musala”, koja je prošle godine sprovedena u Evropi, lisice na ruke stavljene su i pripadnicima kavačkog klana koji su sarađivali s Titom.\n“Balkanski kartel poslednjih godina ostao je bez više pošiljki i pretrpio je ogromne gubitke.\nU istragu koja se vodi protiv ove međunarodne organizacije, čiji su pripadnici uglavnom državljani bivših jugoslovenskih zemalja, uključena je i američka DEA, ali do Tita zasad niko nije uspio da dođe”, navodi izvor.\nOpisujući Gačanina, mediji su naveli da je riječ o bivšem bokseru, starom između 45 i 55 godina, piše Blic.


Partizan ponudio ugovor najtalentovanijem junioru - Sportske.net\nPartizan ponudio ugovor najtalentovanijem junioru\nU danu kada su članovi Upravnog odbora doneli odluku o učešću u Evrokupu klub iz Humske odlučio je da ponudi profesionalni ugovor najtalentovanijem junioru iz svojih redova.\nPOTVRDA IZ HUMSKE - Partizan igra Evrokup!Todorić potvrdio - Partizan doneo odluku!Đilas razgovarao sa Pekovićem: "Moralo je ovako"Čović: "Partizan treba da igra Evrokup"Oglasio se Peković, Partizan ne menja stavove?\nKošarkaški klub Partizan NIS u četvrtak je potvrdio da neće odstupiti sa ranije utvrđenog kursa i da nikakve pretnje suspenzijama neće uticati na odluku da se u narednoj sezoni igra u Evrokupu.\nNa sednici Upravnog odbora održanoj u četvrtak popodne postignut je konsenzus po tom pitanju, o čemu ste više mogli da pročitate OVDE, a na istom sastanku donesena je još jedna značajna odluka vezana za budućnost kluba.\nSportski direktor crno-belih Dragan Todorić za "Žurnal" je potvrdio da će Milošu Glišiću, jednom od najtalentovanijih juniora Evrope, biti ponuđen profesionalni ugovor.\n"Biće mu ponuđen profesionalni ugovor. Propisi su takvi da je klub dužan da mu ponudi potpisivanje prvog profesionalnog ugovora. Zna se šta potom sleduje, da li će on prihvatiti li ne" rekao je Todorić.\nMladi krilni centar u četvrtak je napunio 18 godina pa je Partizan NIS bio u obavezi da mu ponudi profesionalni ugovor.\n"Naša želja je da ostane kao jedan od najperspektivnijih juniora u zemlji. Ponavljam, biće mu ponuđen ugovor, rok da odgovori je u narednih 15 dana" zaključio je Todorić.\nMiloš Glišić je 2011. godine postao član Partizana, odakle je stigao iz rodne Banjaluke. Sa uspehom je igrao za mlađe selekcije tima iz Humske, a u sezoni 2014/2015 priključen je radu prvog tima šampiona.


16-01-2019 10:25 Ratni izveštaji Naoružanje Srbija Društvo Video\nSrpska vojska do kraja godine dobija novu poluautomatsku snajpersku pušku M-91, najavljuje pomoćnik ministra odbrane za materijalne resurse Nenad Miloradović.\nMiloradović kaže da ovo oružje ima sve napredne karakterike modernog naoružanja, a uvodi se u skladu sa projektom “1.500+”.\nPočela intenzivna faza preobuke pilota za “leteći tenk” Su-25SM3. Višr o tome čitajte OVDE.\nEKSPLOZIJA U SRPSKOJ VOJNOJ FABRICI: Povređeni radnici!


Kompanija Volvo Cars unapređuje razvoj tehnologije autonomne vožnje - Automagazin\nJedan deo predstavlja novu samostalnu kompaniju u vlasništvu Volvo Cars koja će se usredsrediti na razvoj i komercijalizaciju programske opreme za nenadziranu autonomnu vožnju. Drugi deo, pod okriljem kompanije za automobilsku bezbednosnu opremu Veoneer, usmeriće se u daljnji razvoj i komercijalizaciju naprednih sistema za pomoć vozaču.\nZenuity je momentalno zajedničko preduzeće kompanija Volvo Cars i Veoneer sa jednakim udelom. Pod zajedničkim vlasništvom, Zenuity je razvio snažnu platformu računarske programske opreme za napredene sisteme za pomoć vozaču i autonomnu vožnju, na kojoj će graditi oba dela i koju će dalje razvijati.\nU skladu sa dogovorima, poslovanje kompanije Zenuity i zaposleni u švedskom Göteborgu i kineskom Šanghaju biće premešteni u novu kompaniju u vlasništvu Volvo Cars. Poslovanje i zaposleni u poslovnim jedinicama u Nemačkoj i SAD prelaze pod okrilje kompanije Veoneer.\nDeo kompanije Zenuity u vlasništvu Volvo Cars usmeriće snage u razvoj programske opreme za nenadziranu autonomnu vožnju, koja će biti implementirana u sledeću generaciju vozila na osnovu prilagodljive produktne arhitekture (SPA2) Volvo. Nova kompanija ostaje odvojena od kompanije Volvo Cars i upravljaće sopstvene distribucijske kanale.\n»Kompanija Volvo Cars je odlučna u tome da u svoju sledeću generaciju vozila uvede bezbednu, nenadziranu autonomnu vožnju na autoputevima«, rekao je izvršni direktor kompanije Volvo Cars, Håkan Samuelsson. »Ti novi ciljevi biće lakše ostvarivi zato što će nova kompanija moći u potpunosti da se posveti tom razvoju.«\n»Nova kompanija razvijaće programsku opremu za bezbednu i naprednu autonomnu vožnju«, rekao je Dennis Nobelius, izvršni direktor kompanije Zenuity. »Smatramo da će ubuduće broj globalnih platformi za računarsku programsku opremu za autonomnu vožnju biti ograničen. I jednu od takvih platformi nameravamo da razvijemo.«\nPredviđeno je da će nova kompanija pokrenuti svoje poslovanje najkasnije u trećem kvartalu 2020. godine.


Matica srpska i u dijaspori\nPolitika\t18.04.2016 10:39\nMatica srpska i Savez Srba u Austriji dogovorili su osnivanje Matice srpske u Beču, rekao je danas Tanjugu predsednik Saveza Srba u Austriji Zoran Aleksić.\nNa temelju potpisane Deklaracije o saradnji srpskih organizacija podunavskih zemalja u okviru konferencije u Bratisalavi sredinom septembra došlo je do prvih razgovora na temu širenja programa i ideja Matice srpske u dijaspori, precizirao je Aleksić.\n„Matica srpska kao najstarija i najuglednija institucija kulture srpskog naroda osniva društva svojih članova, koja su trenutno aktivna u nekoliko gradova Srbije, kao i u Crnoj Gori i Republici Srpskoj. Samim tim, pojavila se potreba da se takvo društvo osnuje i u dijaspori, pri čemu Beč ima posebnu težinu zbog istorijskih, ali i aktuelnih okolnosti u pogledu broja naših ljudi koji u njemu i širom Austrije, žive”, rekao je Aleksić.\nNa tu temu su predstavnik Matice srpske dr Nebojša Kuzmanović i Aleksić razmotrili mogućnost konkretne saradnje i implementacije. Prvo je usledila poseta Kuzmanovića Beču, gde je sagledana infrastruktura i razmotren način buduće komunikacije i razmene sa sličnim organizacijama u Austriji.\nVeć sredinom februara održan je sastanak u Novom Sadu na temu stvaranja uslova za osnivanje prvog društva članova Matice srpske u Austriji, odnosno dijaspori.\nNa sastanku sa rukovodstvom pokazana je obostrana zainteresovanost i definisan put kojim treba ići, što je Upravni odbor Matice i zvanično podržao.\nU prošlu subotu, na 128. redovnoj Izbornoj skupštini ove organizacije, u prisustvu 297 delegata i uz blagoslov vladike bačkog Irineja, izabrano je novo rukovodstvo sa predsednikom prof. dr Draganom Stanićem na čelu i definisani ciljevi Matice u budućem periodu.\nJedna od tačaka dnevnog reda bila je i tema stvaranja društva u Austriji, povodom čega su Kuzmanović i Aleksić izneli argumente ispred delegata.\nUz punu podršku, Aleksić je preuzeo obavezu da Statut organizacije prilagodi Zakonu Republike Austrije i stvori uslove za zvanično registrovanje Društva članova Matice srpske.\nSedište će biti u Beču, a u svakom glavnom gradu austrijskih pokrajina biće oformljena sekcija koja bi sprovodila plan širenja srpskog jezika, književnosti i kulture na jednom višem nivou.


BalkanMagazin :: Kampanja za veće dotacije OIE\npetak, 09. avgust 2019 09:33\nDa bi se svetska energetska revolucija desila neophodno je da se promeni sadašnja situacija – gde se kroz vladine dotacije iz državnih budžeta za fosilna goriva izdvaja četiri puta više nego za obnovljive izvore energije.\nFosilni izvori energije dobijaju od vlada u svetu ukupnu godišnju finansijsku podršku od 370 milijardi dolara, a obnovljivi svega 100 milijardi. Kada bi se taj odnos nešto promenio i koliko-toliko uravnotežio svet bi izrazito uznapredovao u energetskoj revoluciji, ističe se u izveštaju kanadskog Međunarodnog instituta za održivi razvoj (IISD – International Institute for Sustainable Development).\n“Skoro svuda u svetu obnovljivi izvori su blizu toga da budu konkurentni. Zbog toga bi premeštanje stimulativnih sredstava pretvorilo ove tehnlogije, koje se, zasad, razvijaju bez njih u tehnologije koje bi odmah postale najpovoljnije”, izjavio je, kako prenosi AFP, istraživač Ričard Bridl (Richard Bridle) iz IISD-a.\nOvaj institut je došao do zaključka da bi bilo dovoljno 10 do 30 odsto sume, koja se preko vladinih dotacija usmerava na podršku korišćenja uglja, nafte i zemnog gasa,da se pokrije prelazak na obnovljive izvore.\nFinansijsku podršku fosilnim izvorima kritikovao je ovih dana i generalni sekretar OUN Antonio Guteres (Guterres).\n“To što činimo ovakvim korišćenjem novca poreskih obveznika nije ništa drugo nego pojačanje uragana, širenje suše, tanjenje lednika, uništavanje koralnih ostrva... Ukratko, uništavamo naš svet u kome živimo”, rekao je Guteres.


Takmičenje u pisanju eseja 2017\nTakmičenje u pisanju eseja 2017 -najava- U cilju širenja interesovanja za Koreju i radi poboljšanja odnosa Koreje i Srbije, ambasada Republike Koreje organizuje takmičenje u pisanju eseja, čiji će pobednici dobiti vredne materijalne nagrade. &nb\nAmbasador posetio Vojnomedicinsku akademiju\nAmbasador Republike Koreje u Beogradu Ju Deđong, sa saradnicima je posetio Vojnomedicinsku akademiju u cilju upoznavanja sa organizacijom, radom i međunarodnim aktivnostima ove ustanove. Vojnomedicinska akademija je ustanova sa tradicijom dugom 173 godine koja pod jednim kro\nAmbasador posetio 16. Galebov turnir\nU beogradskoj hali Aleksandar Nikolić tokom vikenda je održan tekvondo turnir, Serbia Open, u organizaciji TK Galeb. Ambasador Ju Deđong posetio je turnir poslednjeg dana takmičenja. Poslednjeg takmičarskog dana na turniru 16. Galeb Belgrade Trophy – Serbia Open, ko\nSeminar od zaštiti konkurencije\nAmbasada Republike Koreje i Komisija za zaštitu konkurencije organizovale su seminar na temu „Iskustva u sprovođenju politike zaštite konkurencije u Republici Koreji i Republici Srbiji“. Ovaj događaj za cilj je imao sticanje većih znanja ne samo zaposlenih, već i drug


Naslovnica INSTANT U BiH niko ne zna šta sa kineskom elektronikom\nBANJALUKA, BERLIN – Evropska unija razmatra zabranu ili ograničavanje upotrebe ili ugradnje opreme kineskih telekomunikacionih kompanija, a u BiH nijedna agencija koju smo kontaktirali ne zna na koji način postupati kad je u pitanju zabrinutost pojedinih zemalja da neke kineske kompanije koriste opremu za prisluškivanje u svojim uređajima.\nNaime, pojedine zemlje smatraju da treba zabraniti ili ograničiti uvoz kineske elektronske robe zbog navoda o prisluškivanju. Juče je Angela Merkel, njemačka kancelarka, boraveći u Japanu, rekla da su njenoj zemlji potrebne garancije od kineske kompanije “Huawei” da neće predati podatke kineskoj državi prije nego što dozvoli tom proizvođaču telekomunikacione opreme da učestvuje u gradnji 5G mreže. Istovremeno, prošle sedmice je Reuters ekskluzivno javio da Evropska komisija razmatra zabranu ugradnje opreme kineskih proizvođača u svoje sisteme 5G mreže. Vlada SAD je još prošle godine zabranila kineskim kompanijama “Huawei” i ZTE da prodaju svoje proizvode u radnjama široke potrošnje i elektroničke opreme u kojima pripadnici Pentagona i Američke vojske kupuju, a osim njih i Njemačke, i Velika Britanija, Novi Zeland i Australija su ili zabranili instaliranje kineske robe u njihove 5G sisteme ili su ograničili njihovu primjenu.\nU Ministarstvu transporta i komunikacija BiH, kao i u entitetskim ministarstvima nadležnim za komunikacije, rekli su nam da nisu nadležni u vezi s ovom temom, te su nas uputili na Institut za standarde BiH, iz kojeg nam, do zaključenja broja, nije stigao odgovor na pitanje da li planiraju preduzeti neke mjere.\nIz Ambasade Kine u Sarajevu kažu da niko nije pružio nijedan dokaz protiv “Huaweija” kad je u pitanju instaliranje opreme za prisluškivanje.\n“Nijedan kineski zakon ili kineska regulacija ne daje bilo kojoj instituciji mandat da natjera kompanije da se obavezuju da instaliraju opremu za odavanje podataka. Kineska vlada nikad nije tražila od ‘Huaweija’ da instalira takozvanu opremu za obavezno odavanje podataka u svoje proizvode, niti je takva oprema ikad pronađena u njihovim proizvodima”, istakli su u Ambasadi Kine.\nIstiču da je kineska strana uvijek bila posvećena da razvije saradnju na obostranu korist s evropskim zemljama.\n“U međuvremenu, nijedna zemlja, organizacija ili pojedinac nema pravo da ometa ili čak sprečava zakonito i legitimno poslovanje kineskih kompanija a da ne pruži osnov ili čvrst dokaz. Nadamo se da će pošteno, transparentno i neutralno okruženje biti obezbijeđeno kineskim kompanijama kada su njihove investicije u pitanju, kao i poslovanje i saradnja”, istakli su oni.\nU Upravi za indirektno oporezivanje BiH kažu da je teško u kratkom roku izdvojiti uvoz kineske robe u BiH koja se može identifikovati kao komunikaciona oprema, ali da je u BiH pod tarifnim brojem 85, koji se odnosi na električne mašine i opremu, aparate za snimanje ili reprodukciju zvuka, televizijske aparate i dijelove i pribor za te proizvode, u 2018. godini uvezeno robe u vrijednosti 336 miliona maraka, ukupne mase deset hiljada tona.\nPrethodni članakPronađeno beživotno tijelo u rijeci Bosni u Žepču\nSljedeći članakObustavljen stečaj u Agrokomercu


Pokaznom vježbom ozvaničena saradnja Crvenog krsta i Srednje Medicinske škole\nČlanovi Kluba mladih aktivista Crvenog krsta iz Trebinja danas su zajedno za učenicima prvog razreda Srednje Medicinske škole u sali za fiskulturno obrazovanje Osnovne škole u Bregovima održali pokaznu vježbu iz pružanja prve pomoću realističkog prikaza povreda stanja i oboljenja.\nOva vježba priređena je kako bi osnovci sa teritorije grada imali priliku da se upoznaju sa značajem i važnošću poznavanja prve pomoći, a takođe i da vide kako se saniraju određene povrede, sa kojima mogu da se susretnu.\nPokazna vježba je izazvala veliku zainteresovanost kod djece, a i kod ostalih mještana.\nPrema riječima dugogodišnjeg volontera Crvenog krsta Trebinja i rukovodioca ove vježbe Marka Savovića ovo je tek početak saradnje sa Srednjom Medicinskom školom, sa ambicijom da bude uspješna i dugovječna. On je dodao da se na ovaj način pokreće inicijativa subjektima društvene zajednice koji donose odluke o neophodnosti da sticanje znanja iz prve pomoći ponovo postane obaveza i dio obrazovnog sistema.\nGodišnje više od 14 miliona ljudi nauči kako da pruži prvu pomoć u okviru organizacija Crvenog krsta širom svijeta. Svako od nas može biti u prilici da treba prvu pomoć, ali svako od nas, takođe, može da nauči da pruži prvu pomoć. Prva pomoć je gest humanosti i podrazumjeva znatno širi pojam od skupa naučenih vještina i tehnika. Prva pomoć je nekada čin spasavanja života, ali je takođe odraz humanosti i osjećaja za potrebe drugih ljudi, ističe Savović.


Integracija manjina proces bez kraja – FER\nIntegracija manjina proces bez kraja\nstudiotrid\t2018-03-31T22:24:19+00:00\t20. 02. 2014.|Etničke manjine, Vesti|\nPredsednik nevladine organizacije Forum za etničke odnose Dušan Janjić izjavio je da su predstavnici Albanaca iz Preševa i Bujanovca izrazili spremnost da u nekom obliku nastave dijalog sa Vladom Srbije.\nJanjić je izjavio da su predstavnici Albanaca na okruglom stolu u Preševu posvećenom unapređenju manjinske politike u Srbiji izrazili spremnost „da se napravi nekakav dogovor o rešivim problemima u Preševu i Bujanovcu i da se ti problemi skinu sa dnevnog reda“.\nJanjić je naveo i da se na okruglom stolu nije raspravljalo o parlamentarnim izborima, koje je pet albanskih partija iz Preševa i Bujanovca najavilo da će bojkotovati, ali da je bilo reči o problemima koje Haljimijev PDP ima sa registracijom potpisa podrške.\nPredsednik Koordinacionog tela za opštine Bujanovac, Preševo i Medveđu Zoran Stanković je rekao da on ne razume odluku albanskih lidera da bojkotuju procese koji imaju za cilj rešavanje problema njihove zajednice.\n„U svemu što radimo veoma je važno, pored dijaloga, i davanje tačnih informacija. Na jednom skupu sa ambasadorima u Beogradu rečeno je da Srbija ništa ne čini za Albance na jugu Srbije i da se ta diskriminacija ogleda i u tome što se ne vrši nostrifikacija diploma sa Kosova i Metohije i Univerziteta u Tetovu i da ima 400 nerešenih zahteva. Proverio sam to i ispostavilo se da je podatak sasvim drugačiji, podneto je ukupno 317 zahteva za nostrifikaciju diploma, 284 su pozitivno rešena, a ostali čekaju na rešavanje ili su odbačeni”, rekao je Stanković.\nPredstavnik Visokog komesara za nacionalne manjine OEBS-a iz Haga Aleksandar Hug rekao je u Preševu da je integracija manjina proces koji nema svoj kraj.\n„Integracija manjina u društvo je veoma važna ali ona ne sme da postane asimilacija”, rekao je Hug na okruglom stolu pod nazivom “Unapređenje manjinske politike u Srbiji – u korak sa integracijama”, koju je orgnaizovao Forum za etničke odnose u Preševu.\nOn je dodao da se to odnosi ne samo na Srbiju, već se „može primeniti na sve regije i sva društva”.\nHug je istakao važnost primene prava manjina u svakodnevnom životu i dodao da „manjine ne mogu da imaju maksimalističke zahteve u vezi sa njihovim pravima”.\nPredsednik opštine Preševo Ragmi Mustafa se založio za primenu istih principa prema Albancima na jugu Srbije kakvi se primenjuju prema Srbima na Kosovu i Metohiji.\nDosadašnji poslanik u Skupštini Srbije Riza Halimi je kao primer neadekvatnog odnosa države prema Albancima naveo odluku o novoj mreži sudova u kojoj nisu prihvaćeni zahtevi lokalnih lidera da i Preševo dobije Osnovni sud.\nOn je dodao da su „Albanci imali mnogo veća prava sedamdesetih i osamdesetih godina prošlog veka“.\nHalimi je istakao i problem malog broja Albanaca u pravosudnim institucijama u Bujanovcu i Vranju.\nDržavni sekretar Ministarstva pravde i državne uprave Neđo Jovanović rekao je da stanovnicima opština Preševo i Bujanovca nije uskraćeno pravo na pravično sudjenje i da će od 1. septembra, kada počnu da rade notari, situacija biti još bolja.\n„Novom mrežom sudova Bujanovac je dobio Osnovni sud a Preševo tužilaštvo. S druge strane, zakoni mogu da se menjanju kad se pokaže da su se za to stekli uslovi”, rekao je on.\nJovanović je pozvao Albance da konkurišu za radna mesta u sudovima, istakavši da u sudu u Bujanovcu ima slobodnih radnih mesta.\nIzvor: Koordinaciono telo Vlade Republike Srbije za opštine Preševo, Bujanovac i Medveđa


Časopis Industrija :: Schneider Electric uz 6U nazidni EcoStruxure mikro data centar rešava izazove u oblasti edge računarstva\n04.02.2020 Komentari: 0\nPrvi EcoStruxure™ 6U nazidni mikro data centar serije C odlikuje se niskoprofilnim dizajnom, zauzima 60 odsto manje prostora i omogućava postavljanje velikih edge servera\n• Novi sistem za procenu bezbednosti uređaja u okviru softvera EcoStruxure IT Expert unapređuje sajber bezbednost\n• EcoStruxure™ nastavlja da se razvija uz kompletnu, ali pojednostavljenu ponudu za data centre, od cloud do edge\nSchneider Electric, lider u oblasti digitalne transformacije upravljanja energijom i automatizacije, pojednostavio je i prilagodio data centar rešenja za novi, hibridni IT svet uvođenjem EcoStruxure data centar rešenja.\nNajnoviji rezultati razvoja integrisanih sistema kompanije Schneider Electric, EcoStruxure data centar rešenja, osmišljeni su da njihovo napajanje, sistem hlađenja, rekovi i upravljanje omogućavaju postavljanje udaljenih IT mreža u svim okruženjima, od malih edge do velikih cloud data centara.\nČetiri brza, fleksibilna rešenja za jednostavno upravljanje i konfigurisanje koja su izuzetno bezbedna i koriste najnoviju tehnologiju upravljanja:\n• EcoStruxure mikro data centar: serije S, C i R\nKućište sa jednim rekom sa uređajima za daljinski nadzor i upravljanje, servisiranje, fizičku bezbednost, UPS, distribuciju napajanja i hlađenje omogućava brzu, jednostavnu i prilagođenu izradu, primenu i upravljanje rešenjima u edge računarstvu u različitim okruženjima.\n• EcoStruxure redni data centar: serije S, C i R\nGotova rešenja u jednom redu za modernizaciju infrastrukture uz lako konfigurisanje i podešavanje po obimu uključuju rekove, sisteme napajanja, hlađenja i upravljanja, za brzu i jednostavnu instalaciju i rad u različitim okruženjima.\n• EcoStruxure pod data centar: pod\nInovativni pod sistemi spremni za smeštanje u rek namenjeni instalaciji IT opreme potrebne veličine, pojednostavljenog dizajna i načina postavljanja za laku integraciju sa različitim konfiguracijama za hlađenje i napajanje, doprinosi smanjenju troškova za čak 15 odsto.\n• EcoStruxure modularni data centar: kompaktni; IT; velike snage\nGotova, testirana rešenja isporučena kao funkcionalni blokovi za napajanje, IT ili kompaktni data centri sa mogućnošću fleksibilnog i predvidivog postavljanja i brzog povećanja kapaciteta.\n6U nazidni EcoStruxure mikro data centar rešava izazove edge računarstva\nDa bi zadovoljile potrebe današnjeg digitalizovanog sveta, kompanije svih veličina prolaze kroz proces transformacije. Zato se IT sistemi postavljaju bliže mestu gde se podaci kreiraju i obrađuju – što predstavlja revolucionarni trend pod nazivom edge računarstvo.\n6U nazidni mikro data centar kompanije Schneider Electric je namenjen edge računarstvu tamo gde su radni prostor i izdržljivost od najveće važnosti i omogućava korisnicima da podrže ključne elemente poslovanja u okruženjima bez IT podrške.\n„Zahvaljujući kreativnom dizajnu i funkcionalnosti 6U nazidnog EcoStruxure mikro data centra, možemo da ponudimo nove mogućnosti instaliranja izdržljive IT opreme u edge okruženju, čime digitalnu transformaciju pretvaramo u stvarnost“, izjavio je Džim Simoneli, potpredsednik za nove biznise kompanije Schneider Electric.\nNovi sistem za procenu bezbednosti uređaja u okviru softvera EcoStruxure IT Expert kompanije Schneider Electric povećava sajber bezbednost\nSa naglim razvojem edge mreža, IT profesionalci suočavaju se sa novim izazovima na polju bezbednosti. Procenjuje se da je na godišnjem nivou 61 odsto malih i srednjih preduzeća pogođeno sajber napadima.\nU cilju zaštite, Schneider Electric je predstavio novi sistem za procenu bezbednosti uređaja u okviru EcoStruxure IT Expert-a™, softvera za nadzor i upravljanje lokalnim edge mrežama, distribuiranom IT opremom i data centrima.\nOvaj novi sistem smanjuje rizik od neovlašćenog pristupa i štedi vreme tako što korisnicima omogućava da prepoznaju pretnje i brže primene preventivne mere, čime se umanjuju šanse za prekide u poslovanju i gubitak podataka.


16.06.2020 u 11:20\nOd oko 397.000 ljudi, koliko ih je zbog posledica pandemije koronavirusa u aprilu ostalo bez posla u Evropskoj uniji, najviše njih radilo je u avio-kompanijama i automobilskoj industriji. Prema podacima Eurostata, nezaposlenost u EU dostigla je 6,6 odsto, što je najviša stopa za nekoliko poslednjih godina, prenosi večernji list. Najviše otkaza biće u Lufthanzi, 22.000, pa u Renou, 15.000, dok će Britiš ervejz ostaviti bez posla 12.000 ljudi. Posao su češće gubile žene nego muškarci, a kada je reč o starosnim kategorijama, mladi su više pogođeni nego stariji od 25 godina. Prema rezultatima istraživanja agencije Galup sprovedenog u Americi, najveći teret korona krize podneli su zaposleni u sektoru usluga, pa je među ugostiteljima, radnicima obezbeđenja i drugim uslužnim delatnostima,\nZAGREB - Uprkos merama vlade Andreja Plenkovića za očuvanje radnih mesta, u Hrvatskoj je bez posla u prva dva i po meseca korona krize ostalo gotovo 50.000 ljudi, pokazuju novi podaci Hrvatskog zavoda za zapošljavanje. Prema tim podacima, u Hrvatskoj je 16. marta, na dan koji HZZ smatra početkom korona krize i kada su počele masovnije prijave novonezaposlenih na berzu rada, bilo ukupno 134.717 nezaposlenih. Do 2. juna na berzi su bile prijavljene 157.772 nezaposlene osobe, što je 23.055 ljudi više nego sredinom marta, prenosi portal Indeks. To, međutim, ni približno nije ukupan broj ljudi koji su u korona krizi ostali bez posla, s obzirom na to da je deo nezaposlenih i u krizi našao posao, a deo je brisan iz evidencije. Naime, podaci HZZ pokazuju da se od 16. marta do 2. juna na\nVAŠINGTON - Uprkos postepenom ponovnom otvaranju firmi širom zemlje oko 2,1 miliona Amerikanaca zatražilo je nadoknadu za nezaposlenost prošle nedelje čime je ukupan broj porastao na 41 milion od kada je počelo zatvaranje zbog korona virusa, saopštila je vlada. Ti podaci ukazuju na štetu koju pandemija i dalje nanosi firmama i zaradama. U pandemiji je do sada u SAD umrlo najmanje 100.000 ljudi više nego broj umrlih Amerikanaca u vijetnamskom i korejskom ratu zajedno i 33 puta više od broja umrlih u terorističkim napadima 11. septembra 2001. Stopa nezaposlenosti u aprilu u SAD je bila 14,7 odsto, najviša od Velike depresije, a mnogi ekonomisti očekuju da će u maju biti blizu 20 odsto. Ipak, broj prvih prijava za nadoknadu za nezaposlenost, iako i dalje izuzetno visok, pada osam nedelja\n17.05.2020 u 09:21\nNezaposlenost u Srbiji oko 10 odsto\nOd uvođenja vanrednog stanja do petka, 15. maja, Nacionalnoj službi za zapošljavanje javilo se za novčanu pomoć 8.790 ljudi, izjavio je danas ministar finansija Siniša Mali i dodao da je trenutna nezaposlenost u Srbiji oko 10 odsto. Mali je za TV Prva ocenio da, ako se pogleda kolika je kriza u celom svetu, gde ostaju desetine miliona ljudi bez posla, 8.790 njih u našoj zemlji je pristojan broj za jednu malu Srbiju koja je pokazala da je ekonomski sposobna i jaka. „Očuvali smo proizvodne kapacitete, fabrike se nisu ugasile, sačuvali smo radna mesta, sada nam sledi borba za našu ekonomiju, a nama je važno da se svet i Evropa otvore, jer naša ekonomija ne zavisi samo od našeg unutrašnjeg tržišta”, kazao je ministar, prenosi Tanjug. Kada su u pitanju veletrgovine koje su zabeležile porast\n14.05.2020 u 16:39\nU Americi za nedelju dana 2,98 miliona ljudi ostalo bez posla\nVAŠINGTON - U SAD se za nedelju dana na biro za zapošljavanje prijavilo više od 2,98 miliona ljudi, saopštilo je američko Ministarstvo za rad i dodalo da je to znak da pandemija koronavirusa i dalje utiče na nezaposlenost. Prethodne nedelje je ostalo nezaposleno 2,475 miliona ljudi, ali je to ipak pad u odnosu na pre tri nedelje kad se na biro za zapošljavanje prijavilo 3,171 miliona ljudi. U SAD je od polovine marta kada su naglo prekinute privredne aktivnosti zbog uvedenih mera zaštite od širenje koronavirusa, bez posla ostalo gotovo 36,5 miliona ljudi, prenosi Beta. U toj zemlji je tokom aprila ukinuto 20,5 miliona radnih mesta, što se do sada nije nikad dogodilo u tako kratkom vremenu. Stopa nezaposlenosti se popela na 14,7 odsto, što je najviši nivo u poslednjih 80 godina\n14.05.2020 u 11:36\nKorona mere oborile stopu nezaposlenosti u Francuskoj\nPARIZ – Stopa nezaposlenosti u Francuskoj pala je u prvom kvartalu na 11-godišnji minimum, jer ljudi bez posla nisu mogli da traže zaposlenje nakon što je vlada uvela mere ograničenje kretanja zbog epidemije korona virusa, objavio je danas zavod za statistiku INSEE. Prema statističkim podacima, stopa nezaposlenosti je pala u prva tri meseca na 7,8 procenata u odnosu na 8,1 posto iz četvrtog kvartala 2019, što je njen najniži nivo od kraja 2008. godine, prenosi Tanjug. Mere vanrednog stanja, koje su u Francuskoj uvedene 17. marta, uticale su na pad broja ljudi koji se u evidenciji agencija za zapošljavanje klasifikuju kao nezaposleni, pošto im je bilo onemogućeno da traže posao, navodi INSEE u saopštenju. Prema definiciji Međunarodne organizacije rada, u kategoriju nezaposlenih se\n30.04.2020 u 16:00\nViše od 30 miliona nezaposlenih u Americi\nNjUJORK - Uprkos bilionima dolara podsticajne potrošnje, prošle sedmice je 3,8 miliona američkih radnika podnelo zahteve za nezaposlene, čime se ukupan broj nezaposlenih tokom šest sedmica popeo na više od 30 miliona. Podaci koje je objavilo Ministarstvo rada pokazuju koliko su još uvek teški ekonomski uslovi, preneo je „Njujork tajms”. Mnoge državne agencije i dalje su preplavljene potraživanja, ostavljajući milione ljudi sa sve manjim resursima da plate stanarinu ili kupe hranu. Broj izgubljenih radnih mesta samo može da bude gori nego što to podaci vlade pokazuju, navode mnogi ekonomisti, naveo je list. Prema studiji Instituta za ekonomsku politiku, ima otprilike 50 procenata više ljudi nego što se računalo koji su mogli da se kvalifikuju za benificije tokom poslednjeg\n29.04.2020 u 00:14\nTrećina Amerikanaca ostala bez posla\nVAŠINGTON - Gotovo trećina Amerikanaca izgubila je posao ili prihode zbog korona virusa, a talas otkaza posebno je teško pogodio one s nižim primanjima, pokazalo je najnovije istraživanje Galupa. Ukupno je 30 odsto ispitanika u anketi Galupa navelo da je epidemija negativno uticala na njihovo radno mesto, odnosno na njihove finansije. Deset odsto ispitanih ima status privremeno otpuštenih, pri čemu 85 procenata smatra da će se vratiti na staro radno mesto, pokazalo je istraživanje, objavljeno prošle sedmice. Četvrtina ispitanika navela je da su im se primanja smanjila, a svaki šesti radi kraće nego pre. Među onima s nižim primanjima trajno je bez posla ostalo četiri odsto ispitanika, dok je takva sudbina zadesila dva odsto u ukupnom broju ispitanih, pokazuje istraživanje,


Policija na građanskim protestima: na papiru i u praksi - CEPRIS\nYou are here: Home / Najnovije vesti / Policija na građanskim protestima: na papiru i u praksi\nKraj 2021. godine obeležili su ekološki protesti. Građani su se mirno okupljali tri subote zaredom, blokirajući ključne saobraćajnice u više od 50 gradova Srbije. Postupanje policije tokom, ali i u danima pre protesta i nakon njega, predstavlja razlog za zabrinutost. Ukazaćemo na tri ključna problema iz ugla obaveze države da poštuje i štiti ustavom garantovanu slobodu okupljanja građana Srbije, piše istraživač BCBP-a Bojan Elek.\nJanuar 6, 2022 CEPRIS\nSloboda okupljanja je osnovno građansko pravo koje, iako nije apsolutno, uživa veliku zaštitu zbog značaja koje ima u demokratskim društvima. U Srbiji ono je još značajnije jer, usled zatvorenosti i zarobljenosti institucija, građanima često ne ostaju drugi mehanizmi zaštite prava sem izlaska na ulicu. Ujedno, u nedemokratskim društvima državni i paradržavni akteri najčešće osujećuju i sputavaju upravo ovu slobodu, baš zato što predstavlja moćan alat.\nSloboda okupljanja podrazumeva ne samo negativnu obavezu države da se uzdrži od sprečavanja već i njenu pozitivnu obavezu da preduzme aktivne mere da se ona ostvari. Država, dakle, ima obavezu da štiti građane od delovanja trećih strana, čiji je cilj da ometaju njihovo mirno okupljanje. Ovo podrazumeva fizičku zaštitu građana pre, tokom i nakon skupa ukoliko postoji pretnja od nasilnih napada.\nUmesto da štiti mirne demonstrante, policija ih zastrašuje\nNa osnovu dešavanja tokom protesta, jasno da je policija propustila da ispuni ovu svoju zakonsku obavezu. Naime, pojavili su se video-snimci sa prvih protesta, na kojima se videlo da policijski službenici koriste prekomernu silu prema demonstrantima u Beogradu. Zabeleženo je da je isti policajac u uniformi gurnuo golorukog muškarca, i jednu ženu silom prebacio preko bankine kraj kolovoza. Zbog ovoga su organizacije civilnog društva podnele inicijativu za preispitivanje njegove odgovornosti.\nJavnost su posebno uznemirili i snimci događaja u Šapcu, na osnovu kojih se može zaključiti da je postojala koordinacija delanja između maskiranih lica u civilu koja su krenula fizički da se obračunaju sa demonstrantima i policije koja se povukla sa mesta događaja nekoliko trenutaka ranije. Prema javno dostupnim podacima, nadležni organi nisu procesuirali nikog od maskiranih ljudi s palicama i gumenim čekićima, koji su na lice mesta došli u službenim ’škodama’, dok je osobi koja je fizički pokušala da spreči prolazak bagera kroz demonstrante ekspresno određen pritvor.\nDržava je i u julu 2020. godine blaže sankcionisala huligane nego učesnike protesta protiv vlasti obeleženih policijskim nasiljem.\nNekoliko dana nakon prvih incidenata ministar unutrašnjih poslova najavio je da će policija primeniti nasilje u skladu sa svojim ovlašćenjima, što je, pored toga što predstavlja pravni nonsens, ujedno i izjava koja dosta govori o ministrovom poimanju uloge policije u demokratskom društvu. U periodu između dva protesta Ministarstvo unutrašnjih poslova uvelo je poseban broj za prijavljivanje blokada i ugrožavanja bezbednosti tokom protesta, što su branioci ljudskih prava okarakterisali kao potencijalno zastrašivanjepred sledeće najavljene blokade.\nPred drugi protest nekolicina aktivista i novinara iz raznih krajeva Srbije prijavila je da su ih policijski službenici posećivali i upozoravali da ne idu na proteste. Posebno je problematično skoro potpuno odsustvo uniformisanih policajaca tokom drugog dana protesta jer, iako su prema navodima očevidaca bili prisutni policajci u civilu, oni nisu bili ni dovoljno brojni niti su mogli da odvrate eventualne počinitelje od nasilničkog ponašanja.\nGrađani su, međutim, prijavljivali prisustvo policajaca u civilu, koji su ih legitimisali. Epilog je bio taj da su na adrese velikog broja učesnika protesta stizali prekršajni nalozi za blokiranje saobraćaja, koje su stručnjaci ocenili kao problematične i kao još jedan vid pritiska na građane.\nKako policija (treba da) obezbeđuje javne skupove?\nPolicijsko obezbeđenje skupova je, između ostalog, regulisano i Pravilnikom o načinu obavljanja pojedinačnih policijskih poslova. Na osnovu njega, a u skladu sa međunarodnim standardima, policija je dužna da se stara o bezbednosti, procenjuje situaciju i preduzima mere obezbeđenja javnog skupa ukoliko za to postoji potreba.\nU praksi Evropskog suda za ljudska prava utvrđeno je i da se blokade puteva, na primer zauzimanjem sedećeg položaja, ne mogu smatrati nasilnim ponašanjem, koje dovodi do izazivanja nereda. Čak i u situaciji kada dođe do slučajnog nasilja, na primer usled nasilne reakcije protivničkih grupa, to neće biti legitiman osnov za ograničenje slobode okupljanja. Sud je izričito napomenuo: „Kad bi svaka mogućnost tenzije i oštre razmene između suprotstavljenih grupa za vreme demonstracija zahtevala njihovu zabranu, društvo bi bilo lišeno mogućnosti da se čuju različita mišljenja o bilo kom pitanju koje vređa osećanja većine”.\nPolicija mora strogo da se uzdržava od upotrebe sile, čak i onda kada skupovi nisu prijavljeni, tj. kad su spontani, sve dok građani uživaju svoju slobodu okupljanja. Ako skupovi postanu nasilni, policija ima obavezu da primeni silu samo onda kada je to neophodno i samo u meri koju okolnosti situacije zahtevaju. Dodatno, neophodno je bez odlaganja ispitati svako neprofesionalno ponašanje i indicije o prekomernoj upotrebi sile.\nAutor teksta je Bojan Elek – istraživač Beogradskog centra za bezbednosnu politiku (BCBP)


Na ulicama Kragujevca 120 kontejnera za staklenu ambalažu – Veliki Park\nDan planete Zemlje u Kragujevcu obeležen je primopredajom 120 kontejnera za odlaganje staklene ambalaže, koji su u grad na Lepenici stigli u okviru regionalnog projekta „Upravljanje staklenom ambalažom na Zapadnom Balkanu“. Projekat sprovode Nemačka organizacija za međunarodnu saradnju (GIZ) i NALED, zajedno sa kompanijom Sekopak, a uz finansijsku podršku Apatinske pivare. U desetak gradova regiona stiglo je više od hiljadu ovakvih kontejnera sa ciljem uspostavljanja sistema odgovornog upravljanja staklenim ambalažnim otpadom.\nČestitajući Kragujevčanima Dan planete Zemlje, predsednik Skupštine grada Miroslav Petrašinović iskazao je uverenje da će poziv za reciklažu staklene ambalaže naići na dobar odziv među sugrađanima, kako na gradskom tako i seoskom području. Kragujevac je pre dve godine dodatno unapredio sistem reciklaže, kada smo na 60 lokacija u gradu postavili kontejnere za razdvajanje sekundarnih sirovina – pet ambalaže i limenki, stakla i papira. Staklo kao otpad je naš problem i pitanje sopstvene savesti za čije rešavanje nije zadužen niko drugi osim nas –Kragujevčana, rekao je predsednik lokalnog parlamenta.\nVioleta Belanović Kokir, generalna direktorka Sekopaka, operatera ambalažnog otpada, navodi da su razvijene evropske zemlje krenule sa uvođenjem primarne selekcije još 1992, a Srbija tek 2010. godine. Kako bismo dostigli nivo EU, ključno je da svako preuzme odgovornost za svoje postupke kada je u pitanju reciklaža – i institucije, i privreda, i građani. Udruživanjem možemo postići bolje rezultate i zbog toga ovaj projekat ima veću snagu, jer zajedno želimo da napravimo održiv sistem koji će primenjivati lokalne samouprave širom Srbije i regiona“, poručila je Violeta Belanović Kokir.\nSlobodan Krstović, šef jedinice za životnu sredinu NALED-a, izrazio je zadovoljstvo što će nakon Niša i Sombora i na ulicama Kragujevca građanima biti dostupni kontejneri za odlaganje iskorišćene staklene ambalaže, naglasivši da je cilj projekta da se u odabranim gradovima i opštinama poveća količina prikupljene staklene ambalaže za 20 posto. Reciklažom jedne tone stakla može da se uštedi 40 posto energije i 50 odsto količine vode koja je potrebna za proizvodnju nove staklene ambalaže, dok se zagađenje vazduha smanjuje za 20 procenata, tako da reciklažom stakla doprinosimo realnom pozitivnom uticaju na životnu sredinu, poručuje Krstović.


Petar i Nemanja - mladi i humani (VIDEO) – ZoomUe\nby Snjezana Ostojic · Published januar 21, 2020 · Updated januar 21, 2020\nUŽICE – Svakodnevne obaveze i prebrz tempo života ne treba i ne smeju da budu izgovor da pomognemo nekome kome je pomoć neophodna. Tako bar kažu dva mlada čoveka iz Užica koji su odabrali da budu humani, da pomažu ljudima oko sebe.\nNemanja i Petar ne razlikuju se od svojih vršnjaka. Sa 19 i 20 godina njh dvojica su dosta uradili – bavili su se sportom, završili su škole, sada imaju posao. I pored toga oni su veliki humanitarci. A sve je počelo sasvim slučajno 2018. godine kada su se odazvali pozivu drugara da organizuju prikupljanje pomoći za jednog teško obolelog dečaka, ali i za dečaka leptira, Despota Lazića iz Bajine Bašte, koji je nažalost preminuo prošle godine.\n„Trenutno pomažemo jednoj užičkoj porodici. Samohrana majka sa troje maloletne dece živi u 25 kvadrata od penzije pokojnog supruga i dečjeg dodatka. Uslovi su veoma teški i odlučili samo da, kada već možemo da pomognemo, da to i uradimo“, objasnio je Petar Pašić jedan od organizatora akcije.\nPetar Pašić: Treba da pomognemo ako možemo.\nPetar i Nemanja su na Bogojavljenje na gradskom trgu prikupili oko 83.000 dinara za porodicu Milićević iz Užica, a odziv sugrađana je bio dobar pa je prikupljena i određena količina odeće, obuće, igračaka i školskog pribora. Kažu da je za njih, nakon uspešne akcije, osmeh na nečijem licu najveća nagrada.\n„Osećam se baš prijatno i ispunjeno kada nekome pomognem i to mi je najvažnije. Ovu akciju smo prvenstveno radili zbog dece, devojčice koja je četvrti i blizanaca koji su drugi razred. Ne mogu ni drugare da dovedu u stan, nemaju ono što drugi imaju i onda verovatno osećaju da nisu poželjni u društvu i zbog toga smo se najviše organizovali“, ispričao je za ZOOMUE portal Nemanja Radojičić koji je sa Petrom i organizovao celu akciju prikupljanja pomoći za ovu porodicu.\nKažu da će nastaviti sa sličnim akcijama, a srećni su što su ih i užički đaci pitali kako da se organizuju i pomognu svojim vršnjacima pa im je to potvrda da ovo što rade ima smisla. I opet se vraćamo na početak priče – previše obaveza ili nedostatak vremena ne smeju biti opravdanje da prolazimo pored onih kojima je pomoć neophodna. Jer izreka da „nečije malo, nekome znači mnogo“ sve češće se čuje širom Srbije.\nTags: humanistiIvana Milićević pomoćPetar i Nemanja\nNext story Darivanje Jovana, prvorođene bebe u Užicu u 2020. (VIDEO)\nPrevious story Put do uspešnog preduzetnika


Privredna komora Kosova reagovala je a povodom skandala ‘belgijskog mesa’, navodeći da je on jasno izložio rizik od proizvoda koji se prodaju na Kosovu.\n“Međutim, zbog preokupacija sa ‘važnim’ političkim temama, ovo pitanje još uvek ne dobija potrebnu institucionalnu pažnju”, navodi se u reakciji Privredne komore Kosova.\nNaime, u Belgiji je nastao skandal nakon što je otkriveno da je firma VEVIBA, jedna od važnijih dobavljača, funkcionisala u neprihvatljivim sanitarnim uslovima, te da je manipulisala sa sadržinom mesa, kao i etiketama roka trajanja\nO sumnjivom mesu na Kosovu ove komapnije prvi put se čulo 2016. godine kada je kosovski preduzimač upozorio belgijske vlasti da je od ne dobio isporuku sa pokvarenim mesom. Skoro dve godine ta kompanija je nesmetano funkcionisala sve do pre par dana kada je skandal dobio ozbiljne razmere. Jedan od radnika VEVIBA-e, koji je insistirao na anonimnosti, je za lokalnu televiziju, priznao da je lično spakovao meso koje je bilo namenjeno za Kosovo, vakumirano i iz koje je izlazila tečnost zelene boje. Belgijske nadležne vlasti su potvrdile da je većina mesa u lokalnim supermarketima dobrog kvaliteta, što podrazumeva da je bajato meso uglavnom završilo na destinacijama gde se izvozilo.\nOni dodaju da se na kosovskom tržištu nalaze proizvodi sumnjivog porekla ali da su se ti problem tretirali samo sporadično, onda kada je otkriven neki slučaj. Privredna komora apeluje na Vladu i Skupštinu da se pod hitno bavi ovim pitanjem putem javno-privatnog dijaloga.


Predstavljen izveštaj o rezultatima ruske misije u Palmiri - 13.07.2016, Sputnik Srbija\nPredstavljen izveštaj o rezultatima ruske misije u Palmiri\nRuski eksperti koji su posetili Palmiru, istorijsko-arheološki kompleks u Siriji, pripremili su izveštaj sa ocenom stanja i troškovima potrebnim za obnovu... 13.07.2016, Sputnik Srbija\nsirija, palmira, vesti\n17:37 13.07.2016 (Osveženo: 17:47 13.07.2016)\n© REUTERS / FilesA file picture taken on June 19, 2010 shows the Arch of Triumph among the Roman ruins of Palmyra\nRuski eksperti koji su posetili Palmiru, istorijsko-arheološki kompleks u Siriji, pripremili su izveštaj sa ocenom stanja i troškovima potrebnim za obnovu spomenika koje su oštetili teroristi, navodi se u dokumentu.\nGrupa eksperata koja je posetila Palmiru od 5. do 9. jula bila je sastavljena od predstavnika Ministarstva kulture Rusije, Državnog muzeja naroda istoka, Ermitaža, Sveruskog umetničkog naučno-restauracionog centra „Akademik Grabar“ i Instituta arheologije Ruske akademije nauka.\n„Tokom vojnih akcija i namernog uništenja objekata arhitektonskog i arheološkog nasleđa naneta je značajna šteta. Posebno se to odnosi na Trijumfalnu kapiju, hramove Bela i Balšamina, kolonadu carice Zenobije, veliki broj kula i podzemnih grobnica, a zamak Fahr el Dina koji potiče iz poznog srednjeg veka bio je delimično uništen“, navodi se u izveštaju.\nPrema mišljenju eksperata, obnova hrama Bela je teško moguća — „šteta je značajna, svetilište je razoreno u mnogo manjih i većih fragmenata“. Imajući to u vidu, oni ne isključuju obnavljanje spomenika uz pomoć crteža i fotografija, ali ovaj proces zahteva novac i značajno vreme — najmanje 3-4 godine. Jedan od prvih zadataka je rad na očuvanju dela ulaza hrama koji se nalazi u kritičnom stanju.\nZajedno s tim, kako se navodi u dokumentu, obnova hrama Balšamina i Trijumfalne kapije može biti izvedena. Za ove radove potrebno je značajno manje vremena — 2-3 meseca za hram i 9-12 meseci za kapiju. Direktni troškovi za obnovu spomenika se sada procenjuju na 175, odnosno 400 hiljada dolara.\nEksperti su takođe naveli potrebu da se obnovi zgrada muzeja koja se nalazi u Palmiri. Eksponati koji su spaseni i preneti u Damask i Homs mogu tamo biti vraćeni tek nakon popravke krova, izložbene sale, uvođenja struje i sistema signalizacije.\nSirijska armija je 27. marta uz podršku ruskih vazduhoplovnih snaga potpuno oslobodila Palmiru, koja je bila pod okupacijom DAEŠ-a skoro godinu dana.


Šansa za srpske startape u Gradu budućnosti: Prijave do 7. februara - Biznis Telegraf.rs\ntave globalnoj publici i investitorima u UAE\nNajbolji startapi iz Srbije dobiće priliku da predstave svoje inovativne proizvode i usluge na globalnom investicionom skupu i startap takmičenju "AIM 2022" koji će, od 29. do 31. marta, u okviru svetske izložbe "Expo2020" u Dubaiju okupiti vodeće svetske predstavnike kapitala, investitore i preduzetnike.\nOvo je šansa za srpske startape da se predstave investitorima u Dubaiju, saopštio je Naučno-tehnološki park Beograd, koji je otvorio prijave za lokalno AIM Startup takmičenje.\nStartapi mogu aplicirati do 7. februara, a prijave su otvorene na ovom linku.\nUčešće startapa iz Srbije će omogućiti Naučno-tehnološki park Beograd u saradnji sa "Annual Investment Meeting (AIM)", vodećom investicionom platformom na Bliskom Istoku i u Severnoj Africi. Na lokalnom takmičenju biće odabrano do pet startapa iz Srbije koji će dobiti mogućnost da se predstave globalnoj publici i investitorima u UAE.\nNajboljem među pet odabranih startapa (lokalnom pobedniku) biće obezbeđen i direktan plasman u globalno finale AIM Startup 2022. takmičenja, dok će preostala četiri startapa dobiti priliku da učestvuju u "pitch takmičenju" i bore se za kvalifikaciju u veliko finale.\nJedanaesti investicioni skup "The Annual Investment Meeting", kako je navedeno, izvanredna je prilika za sve startape koji nastoje da prikupe kapital, uvećaju globalnu vidljivost, prošire se na nova tržišta i uspostave nove poslovne kontakte.\nDogađaj je hibridnog tipa, a kotizacije su obezbeđene za svih pet kompanija, dok su troškovi puta obezbeđeni su za tri najbolje rangirana startapa.\nU zavisnosti od epidemiološke situacije, startapi mogu učestvovati i onlajn.\nPravo učešća na lokalnom takmičenju imaju startap kompanije sa do 50 zaposlenih, u većinskom srpskom vlasništvu, koje su u dosadašnjem razvoju prikupile finansiranje od najmanje 50.000 evra i nisu starije od 10 godina.\nKurc pored posla za Amerikance, osnovao i svoju firmu: "Želi da plaća porez u Austriji"


Projekat srpskog nacionalnog ujedinjenja je opravdan, logičan i politički fer - 05.08.2017, Sputnik Srbija\nProjekat srpskog nacionalnog ujedinjenja je opravdan, logičan i politički fer\nPredsednik Republike Srpske Milorad Dodik upozorio je da srpska nacionalna zajednica u svim republikama bivše SFRJ, osim Srbije, ima gotovo katastrofalnu... 05.08.2017, Sputnik Srbija\n18:26 05.08.2017 (Osveženo: 03:44 26.08.2021)\n© Tanjug / MARKO ÐOKOVICPredsednik Republike Srpske Milorad Dodik\n© Tanjug / MARKO ÐOKOVIC\nPredsednik Republike Srpske Milorad Dodik upozorio je da srpska nacionalna zajednica u svim republikama bivše SFRJ, osim Srbije, ima gotovo katastrofalnu poziciju, i poručio da Srbi, kao narod koji je teško stradao u proteklom veku, imaju pravo na projekat nacionalnog ujedinjenja, koji je potpuno opravdan, logičan i fer u političkom smislu.\nSrbi u Sarajevu govore tiho\n5 Avgust 2017, 08:10\n„Srbi moraju da se okupe oko naše sada dve države i da postanemo jedno u nacionalnom smislu, okupljeni i mereni isključivo po tome šta dajemo kao doprinos ovim državama — Republici Srpskoj i Srbiji“, istakao je Dodik.\nOn je napomenuo da je sasvim prirodna želja Srba da budu deo jedne nacionalne države, za šta veruje da će se desiti u ovom veku.\n„Ako jedna Nemačka nije mogla da pretrpi odvojenost i postojanje dve države jednog naroda, onda je sigurno to znak i za Srbe da u ovom veku mogu da rade na nacionalnom projektu ujedinjenja, koji je opravdan, logičan i politički fer“, rekao je Dodik.\nIstakavši da veruje u današnju nacionalnu i državnu politiku Republike Srpske i Srbije, dve države srpskog naroda na Balkanu u kojima on jedino može da se oseti zaista slobodnim, Dodik je napomenuo da je do gotovo katastrofalne pozicije Srba u svim republikama na prostoru bivše Jugoslavije dovela i politika zapadnih zemalja, koja je uglavnom bila izrazito antisrpska.\nDodik: I ja, kao i Pens, pozivam na poštovanje „Dejtona”...\n4 Avgust 2017, 20:21\nOn je u tom pogledu podsetio na stradanje Srba u hrvatskoj zločinačkoj akciji „Oluja“, koje je očigledno deo kontinuiteta ukupnog stradanja srpskog naroda od raznih hrvatskih režima u prošlosti, ali i na činjenicu da je ta hrvatska oružana akcija podržana od američkih konsultanata, što govori o njihovom mešanju i „crtanju granica“ koje pokušavaju sada da pripišu Rusima.\n„Oni su sve vreme ovde pravili neku vrstu nereda. Činjenica koju sada znamo govori o tome da je američki Kongres još 1990-1991. godine doneo odluku da će biti podržane samo one republike koje se odvoje od Jugoslavije, na taj način se direktno mešajući u unutrašnje poslove i unutrašnje stanje Jugoslavije i produkujući tako jedan rat“, napomenuo je Dodik.\nOn je dodao da sada potpredsednik SAD Majk Pens govori da to neko drugi čini, što je obična neistina koju pokušavaju da plasiraju, jer su Rusi na ovim prostorima bili najmanje prisutni.\nDodik: Nemoguć je koncept BiH koji odgovara jedino Bošnjacima\n1 Avgust 2017, 14:24\nOn je naglasio da su sve to promašeni pokušaji američke politike na ovom prostoru koji se u značajnom obimu mogu tretirati kao antisrpski i koji su doveli do toga da srpska nacionalna zajednica u svim republikama na prostoru bivše Jugoslavije ima gotovo katastrofalnu poziciju.\nPrema njegovim rečima, Srbi u Sloveniji čak nemaju ni status nacionalne manjine, dok se na prostoru Hrvatske vidi povampireno ustaštvo, pa i kroz odluke Vlade koja pokušava da Srbe koji su branili svoja ognjišta proglasi agresorima s ciljem iseljavanja ili zastrašivanja.\nDodik je napomenuo da i u Crnoj Gori, očigledno, vlada jedna opšta antisrpska histerija prema srpskoj nacionalnoj zajednici, dok su u Makedoniji nove vlasti obesmislile i one minimalne pomake iz prošlosti koji su urađeni sa ranijim vlastima kada je reč o položaju Srba.\nPredsednik Srpske je ocenio da je jedino dobro u poslednjim izjavama američkog potpredsednika to što kaže da se SAD neće dalje mešati u unutrašnje stvari zemalja.\n„To ćemo tek da vidimo“, rekao je Dodik.


U Beranama održan Via Dinarica regionalni sastanak – Planinarski Savez Crne Gore\nU Beranama održan Via Dinarica regionalni sastanak\nU organizaciji Regionalnog savjeta za saradnju (Regional Cooperation Council) RCC, u Beranama je 9.septembra 2018., održan regionalni sastananak Via Dinarica. Na sastanku su učestvovali predstavnici pet od sedam država (Hrvatske, BIH, Srbija, Kosovo i Crna Gora) na čijoj se teritoriji prostire dinarsko gorje. Cilj sastanka je bio da učesnicima pruži više informacija o inicijativi Via Dinarica, postojećoj strukturi regionalne saradnje i mogućnostima i zahtjevima za one koji su zainteresovani da se uključe u regionalnu koordinacionu platformu.\nU ime organizatora prisutne su pozdravili Snježana Dervišković i Alban Rafuna, a zatim su Alan Čaplar iz udruge Via Dinarica Hrvatska i Marko Lakić iz Terra Dinarica BiH održali prezentacije o načinu aplikacije, kriterijumima, pravima i obavezama organizacija koji žele da postanu Cantry lead u svojim zemljama. Nakon toga je vođena konstuktivna diskusija o trenutnom stanju i sledećim koracima koje treba preduzeti na nacionalnom i regionalnom planu kada je ovaj projekat u pitanja. Crnu Goru, kao zainteresovane strane, na ovom sastanku su predstavljali Slavica Vukčević iz turističke agencije Montenegro Adventure i dr Dragan Bulatović ispred Planinarskog saveza.\nProjekat Via Dinarica se odnosi na više od hiljadu kilometara dugu međunarodnu turističko-planinarsku stazu koja, preko Dinarskog gorja, povezuje sedam balkanskih zemalja, od Slovenije na sjeverozapadu do Albanije na krajnjem jugoistoku. Staza počinje ispod zemlje u Postoinskoj jami, a završava se na najvišem vrhu Dinarida Maja Jezerce 2694 m i usput posjetiocima pruža mogućnost da istraže divljinu i osjete čari jednog od najbolje očuvanih prirodnih područja u Evropi. Ciljevi projekta se odnose na razvoj i promociju planinskog turizma i socijalnog partnerstva, podršku ekonomskom razvoju i osnaživanje preduzetništva lokalnog stanovništva, podsticanje i očuvanje tradicionalnih djelatnosti, unapređenje planinarske infrastrukture, te briga o promociju i zaštiti prirodne i kulturne baštine. Učesnici sastanka su se saglasili da je Via Dinarica već danas prepoznatljiv brend u turizmu, za čiji dalji razvoj postoje izuzetni potencijali. Tokom jeseni će biti organizovan još jedan ovakav sastanak.


„Cilj ovog sporazuma jeste zajednički napredak i zajednički interesi u raznim područjima. Divim se rukovodstvu Atletskog saveza Srbije i onim što su postigli u poslednjih nekoliko godina. Nadam se da ćemo zajedno napredovati još više“, rekao je Ivan Veštić, a prenosi sajt ASS-a.\nOvom prilikom je Veštić uručio plakete našim učesnicima Evropskog prvenstva u Splitu koje je održano 1990.godine. Među njima bili su Dragutin Topić (skok u vis), Snežana Pajkić (1.500m), Biljana Petrović (skok u vis), i Slobodan Branković (400 metara). Posebnu plaketu dobio je i tadašnji savezni kapiten Dane Korica.


RTS :: Senat traži od Zemana da ne bruka Češku\nSvet Senat traži od Zemana da ne bruka Češku\nSenat traži od Zemana da ne bruka Češku\npetak, 04. mar 2016, 11:16 -> 16:57\nPredsednik Češke neće dopustiti da mu "stave korpu na usta", poručio je portparol Miloša Zemana češkom parlamentu, koji je od šefa države zatražio da prestane da bruka zemlju i da pazi šta govori.\n"Predsednik društvo spaja, ne deli, ima podršku 70 odsto javnosti. Mogu istovremeno da vas uverim da predsednik neće dozvoliti da mu stave korpu na usta. Otvoreno će govoriti o opasnosti koju predstavlja migrantska kriza", poručio je Zemanov portparol Jirži Ovčaček, javili su češki mediji.\nSenat češkog parlamenta zatražio je od predsednika Češke da se ubuduće suzdržava i pripazi šta izjavljuje, da ne bruka Češku i najviše češke zvaničnike, i da ne unosi podele u češko društvo.\nPoziv predsedniku Senat je u četvrtak usvojio tesnom većinom od 18 senatora od 35 koji su učestvovali u debati i glasanju od ukupno 81 senatora koliko ima gornji dom češkog parlamenta.\n"Izjave predsednika degradiraju i sve su opasnije. Pooštravaju se tenzije u društvu. Priča gde hoće šta mu se hoće, bez obzira na ugled Češke Republike", kazao je u debati jedan od nezavisnih senatora Jirži Šestak.\nPovod da parlament zatraži od šefa države da pripazi kako se ponaša i šta priča, pošto ga u Češkoj sve češće porede sa američkim milijarderom i kandidatom za predsednika Donaldom Trampom, bile su prvobitno Zemanove izjave protiv sankcija EU Rusiji i odobravanje ruske aneksije Krima.\nTaj zahtev sada je usledio pre svega zbog Zemanove podrške češkim populistima i radikalnim ekstremistima iz Bloka protiv islama i neslana šala da bi Česi svog premijera mogli da se reše kalašnjikovom.\nPoslednja kap bila je Zemanova kleveta da je jedan od vodećih čehoslovačkih intelektualaca, publicista Ferdinand Peroutka (1895–1978) u jednom trenutku bio fasciniran nacizmom i napisao pred Drugi svetski rat članak "Hitler je džentlmen".\nZemanova predsednička kancelarija taj tekst ni nakon godinu dana traganja nije mogla da nađe, a istoričari tvrde da takav članak nikada nije ni napisan ni objavljen.\nUnuka Peroutke Terezije Kaslova tužila je zbog toga Češku sudu, jer, prema češkom Ustavu, predsednik tokom svog mandata ne odgovara nikom ni za šta i niko ne može da ga smeni, osim Senata parlamenta i to samo ukoliko počini krivično delo izdaje domovine.\nSud joj je u utorak dao za pravo i u presudi naložio Češkoj Republici da se izvini i plati sudske troškove, ali predsednik je preko portparola poručio da nema nameru da se izvinjava i da će terati spor sve do Ustavnog suda.\n"Predsednik Republike bi trebalo da bude u svojim izjavama suzdržan tako da ne mogu da se pojave sumnje u to da će zemlja ispuniti savezničke obaveze i u to kakve vrednosti i poredak zastupa", poručili su povodom proruskih izjava Zemanu senatori.\nPovodom recepta za nedemokratsku likvidaciju automatom premijera Bohuslava Sobotke, Senat je zatražio od Zemana da se suzdrži od svega što bruka funkciju i da ne ugrožava druge najviše zvaničnike.\n(petak, 04. mar 2016, 16:43)\nPa tamo ni predsjednici ne smiju reci sta misle, gdje to ima? Zar nije on predstavnik naroda koji ga je vecinom glasova izabrao?\n(petak, 04. mar 2016, 12:54)\nZeman je hrabar\nKada je reč o Rusiji i Krimu Zeman je govorio istinu.\n(petak, 04. mar 2016, 12:39)\novo vam je demokratija po zapadnim standardima.nije vase da mislite vec da slusate i govorite ono sto vam mi kazemo.ceski predsenik govori ono sto vecina ceha misli.ali ni to nije dovoljno,jer brisel i vasington misle drugacije.putuj evropo.....


Slučaj Univerzitetske stambene zadruge (USZ) Blok 19\nKvadratura do Strazbura\nPetar Đorđević i njegova supruga zaključili su 24. februara 1992. ugovor o zajedničkoj stambenoj izgradnji br. 04-524/1 kojim je ugovorena izgradnja stana od 64,95 kvm. Ugovor je zaključen sa Stambenom zadrugom Univerzitet, o kojoj je Tabloid već pisao u broju 202, kada je prikazano na koji prevarni način je pomenuta zadruga, odnosno njena naslednica, Univerzitetska stambena zadruga (USZ) Blok 19, došla do zemljišta za izgradnju, i to na beogradskoj opštini Zvezdara.\nPošto pomenuti stan dugoročno nije bio u planu za izgradnju, obe strane su zaključile aneks ugovora kojim se taj stan menja za drugi od 60,10 u obližnjem objektu čija je izgradnja već počela. Deset godina kasnije, tačnije 20. novembra 2002, USZ Blok 19 izdaje bračnom paru Đorđević potvrdu br. 41 da je navedeni stan u potpunosti isplaćen. Prethodno su Đorđevići, juna 2001, kod tadašnjeg Drugog opštinskog suda u Beogradu podneli tužbu za raskid ugovora uz naknadu štete u koju je uračunata i izgubljena dobit. U svakoj normalnoj zemlji pomenuta potvrda bi značila i kraj sudskog spora u kome bi sud imao još samo obavezu da donese izvršno rešenje. Srbija, međutim, nije normalna zemlja.\nPrvostepeni sud donosi presudu u korist USZ Blok 19, ali tadašnji Okružni sud u Beogradu rešenjem u predmetu Gž 4070/05 istu ukida. Na strani 3. svog rešenja Okružni sud navodi da bračni par Đorđević ima pravo na povraćaj revalorizovanih iznosa datih uplata i pravo na odštetu zbog umanjenja imovine, kao i na naknadu izmakle koristi.\nU svom nalazu sudu, dostavljenom 13. septembra 2009, angažovani veštak Stojan Andonov utvrđuje da revalorizovani iznos uplata iznosi 34.692.936,68 dinara, a na strani 3. pod stavom 4. veštak utvrđuje da su Đorđevići u momentu uplate kupili stan od čak 70,44 kvm po tadašnjim cenama.\nVerovatno zatečen ovako povoljnim veštačenjem za Đorđeviće, postupajući sudija Milan Miloševski iz nekih svojih razloga više ne zakazuje ročišta. U isto vreme USZ Blok 19 predlaže ili da Đorđevićima vrati uplaćenih tadašnjih oko 18.000 maraka, preračunatih u evro, ili da bračni par izvrši doplatu do sadašnje tržišne vrednosti stana. O kamatama i naknadi izgubljene dobiti ni reči.\nPetar Đorđević je jedno vreme bio predsednik Nadzornog odbora pomenute zadruge. Sa te dužnosti se povukao kada je shvatio kakve mućke izvodi rukovodstvo Zadruge. Ni kao bivšem predsedniku NO, a ni kao zadrugaru, Petru nije poznato pod kojim okolnostima i kada je Skupština zadrugara za direktora imenovala Jovana Milojevića, čija je jedina uloga, očigledno, da prikrije mutne rabote svoga kuma, profesora u penziji Slobodana Cvetkovića, predsednika UO, čijom milošću je i dopao ove funkcije.\nPetru je poznat najmanje jedan slučaj u kome je pomenuti dvojac uspeo da nagovori zadrugara da više ne gubi živce i da im skoro u potpunosti otplaćen, ali ne i završen stan od preko 69 kvm vrati uz nadoknadu od svega 30.000 evra. Kasnije je isti stan preprodat po višestruko višoj ceni. Slično, sumnja Petar, planirano je i sa njim i njegovim stanom.\nProtiv sudije Miloševskog Đorđevići su 12. novembra 2008. podneli i krivičnu prijavu zbog kršenja zakona od strane sudije (KTP 4236/08). Ona, međutim, negde tavori, isto kao i krivična prijava protiv tadašnje predsednice II Opštinskog suda Ivone Lalović.\nSvojim dopisom od 6. oktobra 2008. srpski predstavnik pred evropskim sudom u Strazburu Slavoljub Carić priznao je da je Đorđevićima načinjena šteta nedelovanjem srpskog pravosuđa i ponudio naknadu u visini od 4.900 evra. Taj novac će biti isplaćen iz budžeta, odnosno solidarno od svih građana Srbije. Istovremeno, sudija Miloševski, koji u ovom predmetu od marta 2009. nije zakazao nijedno ročište, biva nagrađen novom sudijskom funkcijom.\nSve će to narod da pozlati, dok USZ Blok 19 i dalje hara uz pomoć nesposobnog i podmitljivog pravosuđa.


Greensoft - Inovacija Greensofta Agro IoT platforma nagrađena na takmičenju Future Agro Challenge Srbija 2016 (FAC)\nHome > Inovacija Greensofta Agro IoT platforma nagrađena na takmičenju Future Agro Challenge Srbija 2016 (FAC)\nInovacija kompanije Greensoft Agro IoT platforma dobitnik je specijalnog priznanja za razvoj Agro IT platforme, koja je dodeljena na takmičenju Future Agro Challenge Srbija 2016 (FAC). Platforma omogućava upravljanje poljoprivrednom proizvodnjom i dostupnost informacijama u realnom vremenu. Pored specijalnog priznanja kompaniji, nagrađen i nosilac pomenutog projekta, gospodina Darko Šolar, CTO kompanije Greensoft.\nNa takmičenje je bilo prijavljeno preko 30 takmičara, od kojih se 12 plasiralo u finale, a kompanije Greensoft osvojila je pomenutu nagradu u okviru kategorije e-poljoprivreda. Takmičenje je realizovano u organizaciji NVO Serbia Start Up, Klastera kreativnih industrija Vojvodine i Regionalne agencije za razvoj malih i srednjih preduzeća Alma Mons, uz podršku brojnih partnera, a finale i dodela nagrada održano je 18.novembra 2016. na Poljoprivrednom fakultetu u Novom Sadu.\nAgro IoT platforma prepoznata je kao inovativno, perspektivno rešenje za e-poljoprivredu i u potpunosti je odgovorila na cilj takmičenja FAC, koji je usmeren na doprinos razvoju poljoprivrede i povezivanju agro-inovatora i preduzetnika sa agro institucijama i investitorima i stvaranje uslova za saradnju i zajedničko rešavanje izazova u poljoprivredi.\nNagrađeni projekat predstavlja nadovezivanje na postojeći softverski proizvod kompanije Greensoft – AgroLIFE, na koji se dodaje podrška za IoT, odnosno podrška za GPS praćenje, meteorološke stanice, AgLeader proizvode, terenske beleške i raznu senzoriku koja poljoprivrednicima omogućava da imaju šira saznanja o zemljištu koje poseduju i usevima zasejanim na parcelama.\nDodeljena nagrada potvrđuje veliki potencijal projekta kompanije Greensoft, koji doprinosi poljoprivrednoj proizvodnji kroz primenu IoT rešenja u ovoj oblasti, koja će omogućiti automatizaciju i optimizaciju poljoprivrednih procesa.


NAŠ IZBOR: Top 5 mesta za vežbanje na otvorenom u Novom Sadu | (Vesti - 16.09.2017) Novi Sad\n16.09.2017 u 16:08h\nIzvor: mojnovisad.com / / Autor: Mirela Babić Fotografija: mojnovisad.com/Aleksandar Jovanović, Mirela Kuč\nNAŠ IZBOR: Top 5 mesta za vežbanje na otvorenom u Novom Sadu\nKasno leto i dobar deo jeseni idealno su doba za rekreaciju na otvorenom. Sa željom da što više vremena provedete na ovaj način, predstavljamo vam pet najboljih lokacija za vežbanje napolju u našem gradu.\n1. Đačko igralište\nSvakako jedno od najpopularnijih mesta za mnogobrojne vidove rekreacije u našem gradu je Đačko igralište. Bilo da želite samo da trčite, igrate košarku, tenis ili fudbal ovo je idealno mesto. Poslednjih par godina sve više ljudi dolazi ovde da vežba i odradi trening, a popularnosti tome doprinela je organizacija "Free treninzi Đačko", koja svake godine s dolaskom lepog vremena organizuje besplatne treninge za naše sugrađane. Na Đačko možete svratiti ako imate rutinu trčanja na Keju, idealno je za istrčavanje dodatnih krugova, da uradite vežbe ili da se jednostavno istegnete posle trčanja.\n2. Teretana na otvorenom preko puta veslačkog kluba "Danubius"\nNa Keju postoji mnogo mesta za vežbanje na otvorenom, ali ovu teretanu izdvajamo jer su sprave u najboljem stanju, ima ih dovoljno i raznovrsne su. Za vreme letnje sezone, u večernjim časovima, ovde je stalno gužva i morate da pričekate svoj red. Na većini sprava korisitite spostvenu težinu kao opterećenje, na površini teretane imate dovoljno prostora za zagrevanje pre početka vežbanja, a ceo prostor obložen je gumiranom podlogom koja će zaštiti vaša stopala.\nPoput Đačkog igrališta, Sajmište je mesto gde možete uživati u mnogobrojnim sporskim aktivnostima. Fudbal, košarka, odbojka, ali pre svega sportsko druženje Novosađana često se odvija na ovom mestu. Ovde ćete Najčešće sresti naše starije sugrađane, kao i porodice sa decom. Neki ljudi uživaju u rekreaciji, neki dođu da budu publika i podrška. U blizini terena postoji i igralište za decu, pa su i mališani ovde veoma česti gosti. Oko fudbanskog terena postoj improvizovana staza za trčanje, ali ukoliko nije potpuno suvo vreme nije najbolja za tu aktivnost.\n4. "Street workout" teren u Limanskom parku\n"Street workout" vežbanje, tačnije ulični treninzi, postali su još popularniji pobedom novosadske ekipe "BarStrong" na takmičenju "Ja imam talenat". Sjajno je videti kako su ovi mladi momci uzor klincima, svojim vršnjacima, ali i starijim od njih. Idealno mesto za ovakve vežbe je deo Limanskog parka, koji je posebno napravljen za ovaj tip vežbanja. Nije u pitanju teretana na otovrenom, već poseban tip konstrukcija namenjen da radite vežbe sa sopstvenom težinom. Deci je jako zanimljivo da se provlače ovuda, a često ćete videti rekreativce da ovde rade zgibove ili trbušnjake.\n5. Teretane na otvorenom na Bulevaru Evrope\nNa Bulevaru Evrope postoje dve mini teretane na otvorenom koje su popularne kod naših sugrađana. Jedna je na zelenoj površini između Cankareve i Ulice Koste Racina, a druga kod Ulice Branka Bajića. Ceo Bulevar je popularan za rekreaciju, pa ćete često sresti ljude kako trče, voze bicikle i rolere ili jednostavno šetaju. Ove dve teretane dođu kao idealan dodatak za bilo koju od tih rekreacija. Svaka sprava ima grafički prikaz da pomogne vežbačima pri korišćenju, tako da su odlične i za apsolutne početnike.\nIskoristite predstojeći period da što više vremena provedete na otvorenom, a naš izbor za pet najboljih lokacija za trčanje u Novom Sadu pronađite OVDE.\nFotografije: mojnovisad, Aleksandar Jovanović, Mirela Kuč\nPovezane teme barstrong bulevar evrope đačko igralište đačko igralište novi sad fizička aktivnost limanski park najbolja mesta za vežbanje na otvorenom rekreacija sajmište SC Sajmište streetworkout teretane na otvorenom trčanje treniranje ulični trening\nMirela Kuč sledeci put kad uzmete neki tekst da pisete onda se malo bolje informisite a ne da lupate gluposti.


Vlatko Stefanovski Trio u nedelju u Užicu - Užicka Republika Press\nJedan od najboljih gitarista sa ovih prostora, osnivač legendarne jugoslovenske grupe Leb i sol, Vlatko Stefanovski nastupiće sa svojim triom u Užicu. Publici na Trgu Partizana predstaviće se u nedelju 16. juna sa početkom u 20 časova i 30 minuta. Koncert Vlatko Stefanovski Tria biće održan u okviru programa Kulturnog leta. Pokrovitelj programa je grad Užice a organizator je Gradski kulturni centar.\nInače, Vlatko Stefanovski je rođen 1957. godine u Prilepu (Makedonija) u pozorišnoj porodici. Počeo je da svira gitaru sa 13 godina, da bi u svojim kasnim tinejdžerskim godinama osnovao grupu Leb i sol koja je postala jedno od najvažnijih imena u muzičkoj sceni bivše Jugoslavije.


Dan: 13 May 2022\nCitroën izmami osmeh na lice onima koji žele da kupe novo vozilo uz posebne mogućnosti kredita i akcije gotovinskih popusta u maju. 0 kamata povoljni krediti za automobilsku i laku komercijalnu ponudu proizvoda ili [Više ...]\nToyota je bila među promoterima „TK Cowboy Ranch International and National Equestrian Endurance Competitions“, gde je istakla snagu i izdržljivost kao svoje najizrazitije karakteristike. Takmičenja održana u Kırklareli 100 [Više ...]\nTurska je domaćin jednog od najvažnijih mitinga na svijetu po 9. put između 18. i 16. maja ove godine. Pored Predsjedništva za pitanja EU i turskog Ministarstva vanjskih poslova, Mutlu Battery je također sponzoriran. [Više ...]\nU saopćenju Ministarstva poljoprivrede i šumarstva, Generalne uprave za ribarstvo i ribarstvo, najavljeno je da će se ovogodišnji lov na plavoperajnu tunu održati od 15. maja do 1. jula. Kvota kao ministarstvo [Više ...]\nKongresni komitet za globalno zagrijavanje održao je svoj 17. ovogodišnji događaj u Fuarİzmiru protiv ekološke i klimatske krize koja prijeti svijetu i našoj zemlji. Protiv klimatske krize svake godine tačno 17 godina [Više ...]\nGradilište nuklearne elektrane Akkuyu (NGS), prve nuklearne elektrane u Turskoj, izgradio je Samruk-Kazina A.Ş., na čelu sa ministrom energetike Republike Kazahstan Bolatom Akčulakovom. Predsjednik Upravnog odbora Almasadam Satkaliyev i poslovni svijet [Više ...]\nMinistar nacionalnog obrazovanja Mahmut Özer je u svom govoru na ceremoniji potpisivanja Protokola o saradnji u stručnom obrazovanju između Ministarstva i Tehničkog univerziteta Yıldız, Program obuke nastavnika pripremljen u skladu sa Uredbom o stepenu nastavne i nastavne karijere kandidata. [Više ...]\nMinistarstvo poljoprivrede i šumarstva će isplatiti ukupnu podršku od 6 milijarde 3 miliona 176 hiljada 677 TL uzgajivačima u 292 različitih polja, uglavnom uljarica i čvrstog organskog đubriva. [Više ...]\nČetvrti sastanak ministara nadležnih za medije i informisanje i visokih zvaničnika Turske državne organizacije (TDT) biće održan sutra u Istanbulu, čiji je domaćin Predsjedništvo za komunikacije. Poslovanje turskih država u oblasti medija i komunikacija [Više ...]\nPotpisan je Protokol o saradnji u stručnom obrazovanju između Ministarstva nacionalnog obrazovanja i Tehničkog univerziteta Yıldız. Ministar nacionalnog obrazovanja Mahmut, koji je prisustvovao ceremoniji potpisivanja protokola o saradnji održanoj u kampusu Tehničkog univerziteta Yıldız Maçka. [Više ...]\nU kampusu Alsancak Nevvar Salih İşgören održan je Sajam strukovnih karijera u organizaciji Uprave za nacionalno obrazovanje pokrajine İzmir za stručno obrazovanje. Učenici srednjih stručnih škola izložili su svoje umijeće na sajmu održanom od 12. do 13. maja. [Više ...]\nJedan od najvažnijih sektorskih samita u Turskoj, CHRO SUMMIT 2022, na kojem se okupljaju najviši menadžeri ljudskih resursa vodećih kompanija u svojim sektorima, održat će se u Istanbulu 24. maja. dugo u ljudskim resursima [Više ...]


Đukanović posjetio Portonovi: Impresioniran sam onim što sam vidio | Aktuelno\nNaslovna EKONOMIJA Đukanović posjetio Portonovi: Impresioniran sam onim što sam vidio\nĐukanović posjetio Portonovi: Impresioniran sam onim što sam vidio\nOd 1. avgusta Portonovi biće otvoren za javnost\nPredsjednik Crne Gore Milo Đukanović na poziv Ahmeta Erentoka, predsjednika Borda direktora Azmont Investmentsa, posjetio je budući rizort Portonovi u Herceg Novom. Tom prilikom premijerno su predstavljeni završni radovi prve faze izgradnje, sadržaji i aktivnosti koji će od 1. avgusta ove godine biti dostupni lokalnoj i međunarodnoj javnosti. Đukanović je naglasio da je impresioniran onim što je vidio.\n,,Impresioniran sam onim što sam ovdje vidio. S obzirom da pratim realizaciju projekta od prvog dana do danas, izgleda gotovo nevjerovatno da je ovoliko puno napravljeno i da je napravljeno sve u skladu sa onim što su bila najoptimističnija očekivanja. Željeli smo da odaberemo dobrog partnera koji će biti u stanju da donese nove standarde i u gradnji i u turističkoj ponudi i mislim da sa zadovoljstvom danas možemo da kažemo da to dobijamo i da će u tome već od ovog ljeta uživati prve grupe posjetilaca, prve grupe turista koji će biti u ovom kompleksu”, kazao je Đukanović nakon obilaska Portonovog.\nPrema njegovim riječima ono što je, takođe, veoma važno, jeste da ćemo kroz završetak gradnje ključnogo bjekta hotela One& Only, prvog takvog hotela u Evropi bitno unaprijediti najkvalitetniju hotelsku ponudu na crnogorskoj obali, i u Crnoj Gori uopšte I da će to biti još jedan novi znak raspoznavanja i turističke i Crne Gore uopšte.\nSa današnje posjete\n,,Veoma insistiram na tome da smo kroz realizaciju ovakvog projekta bitno unaprijedili standarde i da upravo postižemo ono što želimo, da Crna Gora ne bude jedna od jadranskih ili jedna od mediteranskih turističkih destinacija, nego da kroz realizaciju ovakvih projekata postaje jedna od najprestižnijih evropskih turističkih destinacija”, istakao je on.\nTakođe, kako je naglasio, veoma je dobro primijetiti da već u ovoj fazi gradnje ovdje radi otprilike oko hiljadu i po ljudi, da su mnogi od njih građani Crne Gore.\n,,Dakle, da ovakvi projekti postaju jedno novo tržište, nova prilika za dokazivanje domaće radne snage, da ljudi iz Crne Gore učestvujući u ovakvim projektima, najprije dobijaju kvalitetnu šansu za rješavanje pitanja egzistencije, a uz to uče neki novi zanat na najvišem nivou i mnogi od njih će biti spremni da, vjerovatno, učestvuju u realizaciji sličnih projekata, ne samo u Crnoj Gori, nego i izvan naših granica”, kazao je Đukanović.\nOn poručuje da je ovo ozbiljna šansa za rješavanje ključnih ekonomsko-socijalnih problema u državi i ključna šansa za razvoj Crne Gore, prije svega u ovim djelatnostima koji zaista predstavljaju i najbolju razvojnu šansu za našu zemlju.\n,,Napokon, želim takođe da primijetim da je investitor realizujući ovaj projekat, pokazao visok stepen društvene odgovornosti. Pratio sam od prvog dana kada je Azmont Investments krenuo da se predstavlja i Herceg Novom i Crnoj Gori. Radio je to zaista na jedan način koji može biti uzor drugim kompanijama i koji može istovremeno podučiti domaće kompanije kako uz ostvarivanje profita treba pametno komunicirati sa društvenom zajednicom u kojoj realizujete taj projekat”, rekao je on između ostalog.\nPredsjednik Borda direktora Azmont Investmentsa Ahmet Erentok je kazao da su veoma počastvovani što mogu da ugoste Đukanovića danas jer na današnji dan prije sedam godina, potpisan sporazum sa crnogorskom Vladom za razvoj i izgradnju visoko luksuznog hotelskog kompleksa.\n,,Bili smo pozvani od strane predsjednika Đukanovića koji je u to vrijeme bio premijer, vjerovali smo njemu, vjerovali smo Crnoj Gori. On nas je ohrabrio te smo stoga počeli da radimo i danas po prvi put spremni smo da otvorimo prvu fazu hotelskog kompleksa”, istakao je on.\nNajavio je da će u aprilu 2020. hotel biti spreman da primi prve goste.\nKada je 2012. godine kompanija Azmont Investments ušla na crnogorsko tržište, njena ugovorna obaveza bila je da u rizort uloži 52 miliona eura u prve četiri godine, odnosno 258 miliona eura za osam godina. Zaključno sa junom ove godine u razvoj Portonovog investitor je uložio 469 miliona eura, dok će ukupna investicija po završetku svih radova iznositi blizu milijardu eura, kazali su iz te kompanije.\nU svim segmentima projekta sada je angažovano u prosjeku 1.560 radnika.\nRizort se prostire na 26 hektara i sastoji od 1,8 kilometara eskluzivnog obalnog područja sa 214 rezidencija. Svjetski brendovi, kao što su prvi One& Only hotel u Evropi sa Espace Chenot Health Wellness Spa centrom, i D-Marinom kapaciteta 238 vezova i mogućnošću prijema brodova dužine do 120m, sastavni su dio Portonovi Rizort ponude.\nU okviru marine predviđen je i granični prelaz. Portonovi naselje osmišljeno je u tradicionalnom mediteranskom stilu sa kombinacijom bokeške i venecijanske arhitekture, uz poštovanje crnogorske istorije, tradicije i culture življenja i gradnje. Njegovim završetkom značajno će se podići kvalitet i standardi turističke ponude Crne Gore.\nPrethodni članakProdate tri ambasade bivše SFRJ, neizvjesna sudbina stana na Petoj aveniji\nNaredni članakRadonjićeva uzdanica ide u Fenerbahče\nŠta predviđa zakon o konsolidaciji Montenegro airlinesa ?


Sa selektorkom Ljiljanom Karadžić kroz postavku 49. Hercegnovskog zimskog salona – Radio Herceg Novi\n27. Februar, 2020 11:38 pm\nHomeKulturaSa selektorkom Ljiljanom Karadžić kroz postavku 49. Hercegnovskog zimskog salona\nprije 4 godine nema komentaraHercegnovski zimski salonLjiljana Karadžićstručno vođenje\nUvođenjem javnih stručnih vođenja koja su uobičajena praksa u respektabilnim muzejima i galerijama u svijetu, pa i u regionu, galerija „Josip Bepo Benković“ se pridružuje mreži progresivnih institucija kulture i doprinosi popularizaciji i boljem razumijevanju savremene umjetnosti, objašnjava direktor ove ustanove Đuro Beli Prijić.\nPodsjeća takođe, da na Salonu, osim crnogorskih umjetnika, učestvuju umjetnici iz Srbije, Makedonije, Bosne i Hercegovine, Hrvatske, Rusije i Ukrajine. Selektorka je željela da, kroz jedan od mogućih presjeka, prikaže aktuelna i vitalna kretanja na pluralističkoj likovnoj sceni. Ukrštanjem etabliranih, provjerenih i potvrđenih umjetničkih praksi sa svježim idejama mladih umjetnika sklonih otklonu od tradicije i istraživačkom izletu u neotkriveno i nepoznato kreirana je fuzija subjektivnih perspektiva autora i apostrofirana suštinska uloga imaginarnog. Svi odabrani umjetnici su osim u lokalnim sredinama, učestvovali na važnim selektiranim internacionalnim izložbama, a čak troje izlagača je predstavljalo svoje države na Venecijanskom bijenalu.\nTagovi:Hercegnovski zimski salonLjiljana Karadžićstručno vođenje


Fudbaleri Crvene zvezde debituju u Ligi šampiona u ovom formatu. Na stadionu "Rajko Mitić" prvak Srbije dočekuje vicepraka Italije, ekipu Napolija.\nBiće to prvi susret dva kluba na međunarodnoj sceni. Crvena zvezda je osvajala Kup evropskih šampiona 1991, dok je najveći međunarodni uspeh Napolija titula Kupa UEFA 1989. godine. Na samom stadionu je reporter "Al Džazire Balkans" Milan Bošković:


Vlada Federacije Bosne i Hercegovine odobrava Federalnom ministarstvu prostornog uređenja putem Implementacijske jedinice Projekta "Energijska učinkovitost u BiH" za Federaciju Bosne i Hercegovine korištenje sredstava od povrata PDV-a u visini od 277.988,07 KM, radi provedbe daljih aktivnosti u okviru Projekta "Energijska učinkovitost u BiH".\nSredstva iz stavka (1) ove točke koristit će se za sljedeću namjenu: Sredstva iz komponente za Federaciju Bosne i Hercegovine koristit će se s ciljem implementacije dodatnih aktivnosti (konsultantske usluge, robe, radovi na objektima od značaja za Federaciju Bosne i Hercegovine), kao i sredstva iz komponente za kantone koja će se koristiti za radove na objektima od značaja za kantone i ista će se rasporediti na kantone srazmjerno sudjelovanju u iskorištenim kreditnim sredstvima.\nSredstva od povrata PDV-a iz točke I ove odluke ostvarena su po temelju povrata PDV-a suglasno Zakonu o porezu na dodanu vrijednost ("Službeni glasnik BiH", br. 9/05, 35/05 i 100/08), te su ista doznačena na račun kod Union banke d.d. Sarajevo kojim zajedno upravljaju Federalno ministarstvo prostornog uređenja i Federalno ministarstvo financija u okviru Projekta "Energijska učinkovitost u BiH".\nZa realiziranje ove odluke zadužuju se Federalno ministarstvo prostornog uređenja i Federalno ministarstvo financija/Federalno ministarstvo finansija, svatko u okviru svoje nadležnosti.


Zbog selfiranja na Urgentni: Ne sakupljaju se samo lajkovi, nego i povrede\nZbog povreda prilikom pravljenja selfija sve je više pacijenata u Urgentnom centru, ali i u Univerzitetskoj dečjoj klinici Pojedinci prave fotografije tamo gde drugi ne smeju i tada nastaju povrede, kažu u TiršovoJ, a prenosi RTS.\nU svetu na hiljade ljudi godišnje strada prilikom pokušaja da napravi što atraktivniju selfi fofografiju. Zbog toga su svojevremeno u Rusiji uvedena stroga pravila i zabrane prilikom fotografisanja.\n“Pacijent je pokušao da napravi selfi sa vrha voza, ali nije znao da će naleteti u polje vioskog napona, gde je zadobio teške opekotine. Tri meseca smo ga lečili”, rekao je Rakić.\n“Ovakve situacije se dešavaju kada se tehnologija da detetu, koje manje zna o opasnostima. Mobilni telefoni se koriste u saobraćaju, kao i slušalice. Fotografišu se gde drugi ne smeju, a to su obično mesta koja su vrlo opasna, i tada se povrede dešavaju”, naveo je Rakić.\nNe postoji bezbedno mesto na svetu ako sami ne vodite računa, zaključio je dr Rakić.\nAstronauti “prošetali” svemirom\nJEDVA ČEKAMO: Nova Soderbergova serija „Mosaic“ biće interaktivna


Beta 19. februara 2021. 15:55\nMinistar odbrane Nebojša Stefanović ocenio je danas da će potpisivanje ugovora o remontu motora za mlazne borbene avione Vojske Srbije sa Remontnim zavodom iz Bijeljine omogućiti osposobljavanje dodatnog broja aviona u Ratnom vazduhoplovstvu.\nKako je navedeno u saopštenju, ugovor predvidja remont motora Rols rojs Vajper kakve koriste avioni G-4 Supergaleb i Orao.\nVrednost ugovora, koji je potpisan izmedju Uprave za logistiku Generalštaba Vojske Srbije, preduzeća Jugoimport-SDPR i Remontnog zavoda „Orao“ iz Bijeljine, iznosi 3,7 miliona evra i predstavlja jedan od najznačajnijih pojedinačnih ugovora koji Ministarstvo odbrane i Vojska Srbije imaju sa jednom kompanijom namenske industrije iz Republike Srpske.\n„To je uz proces modernizacije jedan od ključnih projekata koji u ovoj godini i u narednim godinama Ministarstvo odbrane želi da sprovede, kako bi povećalo kapacitete ne samo Ratnog vazduhoplovstva već i čitave vojske. Takodje, na ovaj način se i praktično investira u preduzeće ‘Orao’, koje u ovom delu Evrope jedino može da sprovede remont ovakve vrste motora, a time istovremeno investiramo i u bratsku Republiku Srpsku“, naveo je Stefanović.\nMinistar privrede i preduzetništva Republike Srpske Vjekoslav Petričević zahvalio je ministru Stefanoviću na ukazanom gostoprimstvu, naglasivši da je danas potpisan ugovor sa kompanijom „Orao“ iz Bijeljine samo jedan u nizu ugovora koje je Ministarstvo odbrane Srbije do sada zaključilo sa tom i sa drugim kompanijama namenske industrije Republike Srpske.


Turniketi - Koving\nVi ste na: Početna / Turniketi\nRegulišite protok ljudi na ključnim mestima i osigurajte naplatu\nTurniketi se koriste za usmeravanje i kontrolu kretanja velikog broja ljudi, sprečavanje neovlašćenih ulazaka i izlazaka, i kontrolu naplate ulaznica. Zajedno sa sistemima za kontrolu pristupa, turniketi čine zaokruženo rešenje za kontrolu i evidenciju kretanja posetilaca, zaposlenih i klijenata kroz objekte ili van objekata.\nTurniketi su elektromehanički sistemi u obliku vrata, kapija, rampi ili drugih mehaničkih prepreka koji propuštaju posetioce na kontrolisan način, uz autorizaciju pristupa pomoću žetona, bar-kodova, magnetnih i smart kartica, RFID tokena ili biometrijskih parametara kao što je otisak prsta. Namenjeni su autobuskim i železničkim stanicama, aerodromima, tržnim centrima, poslovnim zgradama, muzejima, stadionima i drugim lokacijama sa velikim brojem posetilaca.\nRešenja za sve situacije\nU ponudi imamo rešenja za obezbeđenje prostora sa velikim protokom ljudi, zasnovana na trokrakim rampama i niskim kapijama, koja omogućuju brz prolaz ovlašćenim osobama i stalan protok ljudi, kao i rešenja sa rampama i kapijama pune visine za zaštitu prostora koji zahtevaju viši nivo obezbeđenja.\nU zavisnosti od potreba klijenata turniketi mogu biti jednosmerni ili dvosmerni i opremljeni naprednim funkcionalnostima, kao što je automatsko otvaranje svih izlaza u slučaju požara i drugih hitnih situacija ili potpuna blokada prolaza na komandu operatera.